title: Darja Pištšalnikova

text: Vuonna 2008 Pištšalnikovalle langetettiin kahden vuoden kilpailukielto. Hän jäi ennen Pekingin olympialaisia kiinni virtsanäytteen manipuloinnista. Pištšalnikovan lisäksi kuusi muutakin venäläistä naisyleisurheilijaa jäi kiinni samassa yhteydessä. Vuonna 2009 Urheilun kansainvälinen vetoomustuomioistuin CAS muutti Pištšalnikovan kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla kaikki hänen tuloksensa 10.4.2007 lähtien hylättiin.


title: Darja Pištšalnikova

text: Kilpailukiellosta vapauduttuaan Pištšalnikova oli toinen Euroopan joukkuemestaruuskilpailuissa 2011 ja voitti Venäjän mestaruuden. Saman vuoden Daegun MM-kilpailuissa hän sijoittui yhdenneksitoista.


title: Darja Pištšalnikova

text: Vuonna 2012 Pištšalnikova voitti Venäjän mestaruuden tuloksella 70,69. Lontoon olympialaisissa hän sijoittui alun perin toiseksi tuloksella 67,56.


title: Darja Pištšalnikova

text: Myöhemmin Pištšalnikova sai kymmenen vuoden kilpailukiellon. Hänen toukokuussa 2012 antamastaan dopingnäytteestä löytyi uusintatestissä anabolista steroidia. Hänen kaikki tuloksensa 20. toukokuuta 2012 alkaen hylättiin ja näin hän menetti muun muassa olympiahopeamitalinsa.


title: Pasto

text: Pasto on Kolumbiassa maan lounaisosassa kuivalla ylätasangolla vuoristossa sijaitseva Nariñon departementin pääkaupunki noin 90 kilometriä Ecuadorin rajalta. Kaupunkia reunustaa Galerasin tulivuori. Suurin osa kaupungin ympäristöstä on maaseutua, jota asuttavat maata viljelevät intiaanit. Kaupungin perusti vuonna 1539 espanjalainen konkistadori Lorenzo de Aldana.


title: Pasto

text: Vuonna 2011 kaupungissa oli 343 900 asukasta.


title: Harri Säteri

text: Harri Tapio Säteri (s. 29. joulukuuta 1989 Toijala) on suomalainen jääkiekkomaalivahti, joka pelaa NHL-joukkue Detroit Red Wingsin organisaatiossa. Hän aloitti pääsarjauransa SM-liigassa Tapparassa ja on pelannut sen jälkeen Pohjois-Amerikassa ja Venäjän KHL-liigan HK Vitjazissa. Suomea hän on edustanut kaksissa MM-kilpailuissa.


title: Harri Säteri

text: Säteri aloitti Tapparan junioreissa, mutta siirtyi C-juniorina HPK:n nuoriin. HPK:sta hän palasi Tapparan A-junioreiden kaudeksi 2006–2007.


title: Harri Säteri

text: Ensimmäisen kerran Säteri puki aikuisten SM-liigaotteluun 20. helmikuuta 2007 ottelussa HPK:ta vastaan. Hänet varattiin NHL:ään, kun San Jose Sharks otti maalivahdin 106. varauksena. Hän oli tilaisuuden 11. varattu maalivahti. Ensimmäisen kerran Säteri oli maalilla liigaottelussa 17. syyskuuta 2008 KalPaa vastaan.


title: Harri Säteri

text: Säteri oli Tapparan liigajoukkueen kakkosmaalivahti kaudella 2008–2009, jolloin hän pelasi 22 ottelua. Seuraavaksi kaudeksi hän nousi Tapparan ykkösmaalivahdiksi. Kesällä 2010 Säteri teki kolmivuotisen tulokassopimuksen San Jose Sharksin kanssa. Hän pelasi kuitenkin vielä kauden 2010–2011 lainalla Tapparassa. Kun Tapparan kausi 2010–2011 päättyi maaliskuussa 2011, Säteri siirtyi loppukaudeksi Pohjois-Amerikkaan San Jose Sharksin farmiseuraan Worcester Sharksiin.


title: Harri Säteri

text: Säteri pelasi kolme kautta San Jose Sharksin organisaatiossa, mutta ei päässyt tuona aikana tekemään NHL-debyyttiänsä. Koko aika meni AHL:n Worcester Sharksissa. Säteri jätti Pohjois-Amerikan kolmen kauden jälkeen ja siirtyi KHL-seura Vitjaz Podolskiin.


title: Harri Säteri

text: Säteri pelasi vuosina 2014–2017 Vitjaz Podolskissa ja teki heinäkuussa 2017 vapaana agenttina sopimuksen Florida Panthersin kanssa. Kauden viidennessä ottelussaan tammikuussa 2018 Säteri saavutti ensimmäisen voittonsa NHL:ssa ja hänestä tuli 28:s suomalaismaalivahti, joka on torjunut joukkueelleen voiton NHL:ssä. Kaudeksi 2018–2019 Säteri teki sopimuksen Detroit Red Wingsin kanssa.


title: Harri Säteri

text: Säteri on ollut mukana kaikkiaan 40 poikien maaottelussa, joista hän pelasi 26. Hän pelasi Suomen maalilla myös 18-vuotiaiden MM-kilpailuissa vuonna 2007 ja nuorten MM-kilpailuissa vuonna 2008.


title: Harri Säteri

text: Säterin ensimmäinen aikuisten maaottelu tuli vuonna EHT-turnauksessa vuonna 2010. Seuraavan kerran hän pääsi edustamaan Suomea Helsingin EHT-turnauksessa marraskuussa 2015. Säterin ensimmäiset MM-kilpailut olivat vuonna 2017. Niissä hän nousi Suomen ykkösmaalivahdiksi. Säteri valittiin myös vuonna 2018 MM-kilpailuihin.


title: Reuven Rivlin

text: Reuven Rivlin (, s. 9. syyskuuta 1939) on israelilainen lakimies, Likud-puoluetta edustava poliitikko ja Israelin presidentti heinäkuusta 2014 lähtien.


title: Reuven Rivlin

text: Rivlin valittiin knessetiin ensimmäisen kerran 1988. Hän on ollut Likudin puheenjohtaja 1988–1993. Hän oli viestintäministeri Ariel Sharonin hallituksessa vuodesta 2001 vuoteen 2003, jolloin hänet valittiin knessetin puhemieheksi. Puhemieskaudellaan 2003-2006 hän vastusti näkyvästi Israelin vetäytymistä Gazasta, mikä oli ristiriidassa Sharonin vetämän politiikan kanssa. Rivlinin toisen puhemieskauden aikana 2009-2013 pääministerinä oli Benjamin Netanjahu, jonka kanssa Rivlinilla oli lämpimämmät välit.


title: Reuven Rivlin

text: Rivlin oli jo 2007 Likudin presidenttiehdokas, mutta hän vetäytyi ehdokkuudesta kun selvisi että Shimon Peres saisi knessetin enemmistön taakseen.


title: Reuven Rivlin

text: Presidentin asema Israelissa on periaatteessa lähes seremoniallinen, mutta halutessaan presidentti voi käyttää henkilökohtaista arvovaltaansa ja suhteitaan maan asioihin vaikuttamiseen. Rivlinin edeltäjä Shimon Peres oli tästä hyvä esimerkki, ja Rivlinin on arveltu jatkavan Peresin perinnettä. Siinä missä Peres suuntautui ulkopolitiikkaan, Rivlinin arvellaan keskittyvän Israelin sisäisiin asioihin.


title: Reuven Rivlin

text: Rivlinia pidetään kovan linjan oikeistolaisena. Hän kannattaa Israelin siirtokuntia Länsirannalla, ja olisi valmiimpi ottamaan lisää palestiinalaisia Israelin kansalaisiksi kuin suostumaan aluejakoon palestiinalaisvaltion kanssa. Hänellä on myös ystäviä knessetin vasemmistosiivessä ja arabien keskuudesta niiltä ajoilta, kun hän puhemiehenä puolusti vähemmistöjen oikeuksia.


title: Reuven Rivlin

text: Rivlin on naimisissa ja hänellä on neljä lasta.


title: Ljudmyla Blonska

text: Ljudmyla Leonidivna Blonska (, o.s. Ševtšuk, Шевчук, s. 9. marraskuuta 1977) on entinen ukrainalainen seitsenottelija.


title: Ljudmyla Blonska

text: Blonska voitti vuonna 2000 Ukrainan sisäratojen mestaruuden viisiottelussa. Kaksi vuotta myöhemmin hän sijoittui Münchenin EM-kisoissa seitsenottelussa kolmanneksitoista tuloksella 5865. Hän kärähti dopingista kesällä 2003 ja sai kahden vuoden kilpailukiellon.


title: Ljudmyla Blonska

text: Kilpailukiellon päättymisen jälkeen hän voitti 2005 Universiadeissa seitsenottelun tuloksella 6297. Seuraavana vuonna hän voitti Moskovan sisäratojen MM-kisoissa viisiottelussa kultaa pistein 4685. Vuonna 2007 hän voitti seitsenottelussa Ukrainan mestaruuden sekä MM-hopeaa Osakan MM-kisoissa tuloksella 6832.


title: Ljudmyla Blonska

text: Pekingissä 2008 Blonska sijoittui alun perin seitsenottelussa toiseksi hävittyään 33 pisteellä maannaiselleen Natalja Dobrynskalle. Blonska ohitti Yhdysvaltain Hyleas Fountainin viimeisessä lajissa 800 metrin juoksussa. Blonska antoi kuitenkin kilpailun jälkeen positiivisen doping-näytteen ja hänet asetettiin elinikäiseen kilpailukieltoon. Hänen seitsenottelun tuloksensa hylättiin ja hän menetti saamansa hopeamitalin. Blonska oli hypännyt myös pituushypyn finaaliin, johon hän ei päässyt dopingkäryn vuoksi.


title: Jussi Halme (jääkiekkoilija)

text: Jussi Halme (s. 24. elokuuta 1980 Nokia) on suomalainen jääkiekkoilija. Hän on pelannut kaudella 2013–2014 Mestiksessä Lempäälän Kisassa ja kahdeksan ottelua SaiPassa SM-liigassa. Aiemmin hän pelasi pääasiassa Tapparassa.


title: Jussi Halme (jääkiekkoilija)

text: Halmeen junioriura huipentui Tapparan A-nuorten Suomen-mestaruuteen vuonna 2001. Seuraavana kesänä hän pelasi hyviä harjoituspelejä liigaringissä ja olisi saanut sopimuksen, mutta päätti lähteä Yhdysvaltoihin yliopistoon pelaamaan ja opiskelemaan.


title: Jussi Halme (jääkiekkoilija)

text: Halme palasi Tapparaan kesällä 2005 kaksinkertaisena yliopistomestarina Denverin yliopiston joukkueesta. Hän pelasi ensimmäisen SM-liigaottelunsa 15. syyskuuta 2005 ottelussa Tappara–Ilves. Liigakaudella Halme kuitenkin sai niukasti peliaikaa pelaten keskellä kautta ensin Mestiksen KooKoo:ssa ja tammikuussa 2006 Tappara vaihtoi Halmeen Espoon Bluesin joukkueeseen, jossa hän pelasi hyvän loppukauden. Halme teki ensimmäisen syöttöpisteensä SM-liigassa 7. helmikuuta 2006 ottelussa HPK–Blues.


title: Jussi Halme (jääkiekkoilija)

text: Halme pelasi alkukauden 2006–2007 Ruotsissa Södertäljessä siirtyen loppukaudeksi Mestiksen Sportiin ja palasi kaudella Tapparaan. Hän teki ensimmäisen maalinsa Tapparassa 29. tammikuuta 2008 vierasottelussa Lukkoa vastaan.


title: Jussi Halme (jääkiekkoilija)

text: Maajoukkueessa Halme pelasi kaksi alle 19-vuotiaiden maaottelua kaudella 1998–1999.


title: Galeras

text: Galeras, intiaanien kielellä Urcunina, on 4 276 metriä korkea toimiva tulivuori Kolumbian lounaisosassa Paston kaupungin reunustalla.


title: Galeras

text: Galeras on ollut aktiivinen yli miljoonan vuoden ajan. Kahdesti on tapahtunut kaldera-muodostuman aiheuttanut romahdus. Tulivuori on purkautunut toistuvasti 1500-luvulta alkaen eli espanjalaisasutuksen tulon jälkeen. Vuoden 1993 purkauksessa kuoli yhdeksän ihmistä, joista viisi oli vuoren kraatteria tutkineita tutkijoita.


title: Galeras

text: Tammikuun 2008 purkaus ei vaatinut yhtään uhria. Seuraava purkaus alkoi 14. tammikuuta 2009, eikä sekään aiheuttanut vahinkoja. Tammikuun 2010 ensimmäinen purkaus oli vaarallisempi, mutta evakuoinnin ansiosta vältyttiin onnettomuuksilta. Elokuun 2010 purkaus nosti tuhkapilven, mutta purkaus ei ollut räjähdysmäinen eikä aiheuttanut vahinkoja.


title: Tauria

text: Tauria tai Tauris (, ) eli Taurien Khersonesos () oli antiikin aikainen nimitys nykyiselle Krimin niemimaalle. Kreikkalaiset perustivat alueelle siirtokuntia 600-luvulla eaa. Taurian tärkeimpiä kaupunkeja oli nykyisen Sevastopolin liepeillä sijainnut Khersonesos eli Tauris, jonka perustivat Herakleia Pontiken asukkaat.


title: North Field

text: North Field on Persianlahdella noin 70 kilometriä Qatarin niemimaan pohjoiskärjestä koilliseen sijaitseva maailman suurin maakaasukenttä. Kenttä löydettiin vuonna 1972. Kaasukentän pinta-ala on 2 590 neliökilometriä.


title: North Field

text: Öljykenttä on Qatarin ja Iranin yhteiskäytössä siten, että kumpikin omistaa sitä puolet. Iranin valtion maakaasuyhtiö National Iranian Oil Company löysi omilta aluevesiltään kenttään yhtyvän "South Pars" -maakaasukentän vuonna 1990.


title: Miko Malkamäki

text: Miko Johannes Malkamäki (s. 1. toukokuuta 1988 Kokkola) on suomalainen entinen jääkiekkopuolustaja, joka toimii nykyään Mestis-joukkue Kokkolan Hermeksen apuvalmentajana. Hän pelasi urallaan SM-liigassa yhteensä 240 runkosarjaottelua tehopistein 9+33=42 ja keräten 114 jäähyminuuttia sekä 15 playoff-ottelua tehden yhden syöttöpisteen ja keräten kahdeksan jäähyminuuttia. Malkamäki voitti Suomenmestaruuden Porin Ässissä keväällä 2013. Hän loi pääsarjauraa myös yhtenä kautena Tšekissä. Malkamäen pelaajaura päättyi vain 27-vuotiaana syksyllä 2015 polvivamman vuoksi.


title: Miko Malkamäki

text: Malkamäki on Kokkolan Hermeksen kasvatti. Hän siirtyi B-juniori-ikäisenä Tapparaan kaudeksi 2004–2005. 17-vuotias Malkamäki nostettiin jo seuraavana kesänä Tapparan SM-liigajoukkueen harjoitusvahvuuteen. Hän pelasi kauden 2005–2006 kuitenkin joukkueen A-nuorissa. Kaudella 2006–2007 Malkamäki voitti Tapparan A-nuorten sisäisen jäähypörssin 81 minuutillaan. Hän debytoi samalla kaudella myös miesten peleissä pelattuaan kaksi Mestis-ottelua alle 20-vuotiaiden maajoukkueessa. Malkamäki ei kuitenkaan tehnyt vielä liigadebyyttiään. Huhtikuussa 2007 hän teki kaksivuotisen jatkosopimuksen Tapparan kanssa.


title: Miko Malkamäki

text: Kaudella 2007–2008 Malkamäki debytoi SM-liigassa, jossa hän teki 27 runkosarjaottelussa tehot 2+1=3. Malkamäen liigauran avausmaali syntyi 25. lokakuuta 2007 vieraissa Rauman Lukkoa vastaan. Hän voitti kauden päätteeksi SM-pronssia. Malkamäki ei mahtunut Tapparan kokoonpanoon kuitenkaan kertaakaan kevään 2008 pudotuspeleissä, vaan hänen kevätkautensa kului lähinnä joukkueen A-nuorissa, joiden tehokkain puolustaja Malkamäki oli runkosarjassa Juha Korkeamäen jälkeen tehoilla 3+15=18. Hän pelasi kauden aikana myös viisi Mestis-ottelua alle 20-vuotiaiden maajoukkueessa. Toukokuussa 2008 Malkamäki jatkoi sopimustaan Tapparan kanssa kevääseen 2011 saakka.


title: Miko Malkamäki

text: Kauden 2008–2009 Malkamäki pelasi suurimmaksi osaksi lainalla Mestis-joukkue Lempäälän Kisassa, jota hän vahvisti kauden loppuun asti. SM-liigaotteluita Tapparassa Malkamäki pelasi kauden aikana 20. Kaudella 2009–2010 hän ehti pelata neljä ottelua lainalla LeKissä ja kuusi Tapparan SM-liigajoukkueessa, kunnes joukkue vuokrasi Malkamäen noin kuukaudeksi Tšekin Extraligassa pelaavaan HC Libereciin marraskuussa 2009. Joulukuussa hänen vuokrasopimustaan jatkettiin kauden loppuun.


title: Miko Malkamäki

text: Malkamäki siirtyi kaudeksi 2010–2011 2+1-vuotisella sopimuksella Porin Ässiin. Kausi oli hänelle ensimmäinen kokonainen SM-liigassa, jossa Malkamäki teki myös yhden kauden piste-ennätyksensä tehtyään 55 runkosarjaottelussa tehot 3+11=14. Kaudella 2011–2012 hänellä oli vaikeuksia mahtua Ässien kokoonpanoon ja Malkamäki pelasi kauden aikana vain 25 runkosarjaottelua. Hänen kauttaan lyhensi myös noin lokakuun puoliväliin asti kestänyt nilkkavamma. Maaliskuussa 2012 Ässät käytti Malkamäen sopimuksessa olleen option ja teki vuoden mittaisen jatkosopimuksen hänen kanssaan. Kaudella 2012–2013 hän nosti tasoaan, lisäsi tasaisuutta ja palasi Ässien puolustajien vakiokuusikkoon. Malkamäki voitti kauden päätteeksi Suomenmestaruuden. Joulukuussa 2012 hän teki vuoden mittaisen jatkosopimuksen Ässien kanssa.


title: Miko Malkamäki

text: Kaudeksi 2014–2015 Malkamäki siirtyi vuoden mittaisella sopimuksella SM-liigan nousijajoukkue Vaasan Sportiin. Hänet nimettiin joukkueen kapteeniksi. Malkamäki oli kuitenkin koko kauden sivussa Pitsiturnauksessa tulleen vamman vuoksi, joten myös kapteenin virkaa koko kauden hoiti käytännössä Erik Riska. Kaudeksi 2015–2016 hän siirtyi vuoden mittaisella sopimuksella Rauman Lukkoon. Malkamäki pelasi joukkueessa vain kaksi Mestarien liigan ottelua, kunnes hän loukkaantui jälleen elokuun 2015 lopulla, eikä pelannut enää koko kaudella. Malkamäen pelaajaura päättyi tähän. Kaudeksi 2016–2017 hän liittyi Sportin B-nuorten SM-sarjajoukkueen valmennustiimiin.


title: Miko Malkamäki

text: Kaudeksi 2017–2018 Malkamäki nimettiin Sportin SM-liigajoukkueen videovalmentajaksi ja joukkueenjohtajaksi Tomek Valtosen johtamaan valmennustiimiin. Marraskuussa 2017 hänen sopimuksensa kuitenkin purettiin kaikessa hiljaisuudessa. Saman kuun lopulla Malkamäki siirtyi kasvattajaseuransa Kokkolan Hermeksen Mestis-joukkueen apuvalmentajaksi Antti Karhulan johtamaan valmennustiimiin. Joulukuussa hän nousi väliaikaisesti johtamaan joukkueen valmennusta, kun Karhula väistyi Hermeksen päävalmentajan tehtävistä. Vajaa viikkoa myöhemmin uudeksi päävalmentajaksi nimettiin Ari-Pekka Pajuluoma.


title: Miko Malkamäki

text: Malkamäki pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti hopeaa. Yhteensä Malkamäki on pelannut 24 nuorten ja 28 poikien maaottelua.


title: Kiroku Takayama

text: Kiroku Takayama (1893–1938) oli japanilainen taistelutaitojen opettaja. Hän oli Shintō Musō-ryūn 24. pääopettajan Hanjiro Shiraishin oppilas. Shintō Musō-ryūn pääase on jō-sauva, jota käytetään miekkamiehen hallitsemiseen. Jōn ja miekan lisäksi koulukunnan oppimäärään kuuluvia muita aseita ovat tanjo, kusarigama ja jutte ja lisäksi harjoitellaan pidätetyn sitomista.


title: Kiroku Takayama

text:
Shiraishin kuoleman jälkeen Takayama perusti vuonna 1929 uuden Fukuoka-dōjōn. Takayama nimettiin shihaniksi (pääopettaja) ja Takaji Shimizu fukushihaniksi (apuopettaja). Dōjōlla toimi viisi muutakin, joilla oli Shiraishilta saatu menkyo kaiden -todistus (todistus koulukunnan koko oppimäärän omaksumisesta).
Hakudo Nakayama järjesti Takayamalle ja Shimizulle tilaisuuden esitellä jōjutsua Tokion poliisin tekniselle lautakunnalle ja laji otettiinkin pian osaksi poliisien harjoittelua. Koska Takayama ei voinut irrottautua opetustehtävistään Fukuoka-dōjōlla, Shimizu muutti Tokioon poliisien vakituiseksi jōjutsu-opettajaksi 1931.
Takayama pyrki kehittämään jōjutsua helpommin lähestyttäväksi ja tekemään siitä tunnetumpaa. Hänen aloittamaansa työtä Shimizu jatkoi koko opettajauransa ajan. Takayama kuoli 1938 ja Ichizō Otofuji siirtyi Fukuoka-dōjōn johtoon.


title: Laurentidit

text: Laurentidit (, ) on vuoristo, joka sijaitsee Saint Lawrencen ja Ottawajoen pohjoispuolella Etelä-Québecissä Kanadassa. Vuoristo on noin 550 kilometriä pitkä rajautuen lännessä Gatineaujoen ja koillisessa Saguneaujoen väliselle alueella. Vuoriston korkein huippu on 1 190 metriä merenpinnan yläpuolella Mount Raoul-Blanchard. Toisen lähteen mukaan vuoristo on korkeimmillaan 1 190 metriä merenpinnan yläpuolella.


title: Laurentidit

text: Maataloudelle epäedulliset luonnonolot todettiin jo 1800-luvun lopulla kiinnostaviksi kesäturismille ja 1920-luvulla alkoi alueen käyttö talvimatkailuun. Nykyään vuoriston alueella sijaitsee lukuisia talviurheilu- ja lomakeskuksia esimerkiksi talvisin laskettelua, lumilautailua, koirarekiretkeilyä, jääkiipeilyä, murtomaahiihtoa tai moottorikelkkailua harrastaville. Muina vuodenaikoina seutu tarjoaa hyvät edellytykset esimerkiksi koskimelontaan, retkimelontaan, patikointiin, telttailuun ja golfiin.


title: Laurentidit

text: Seudulla sijaitsee useita kansallispuistoja.


title: Laurentidit

text: Laurentidien vuoristo koostuu prekambrisista 1-1,7 miljardia vuotta vanhoista gneissi- ja graniittikallioista, jotka ovat sittemmin muovautuneet ja kuluneet edelleen. Kallioperän ohella alueella näkyy esimerkiksi eri jääkausien aiheuttama kallion kuluminen, irtaimen maa-aineksen kulkeutuminen ja jääkauden jälkeinen maannousu. Itse vuoristo on vanhimpia vuoristoja maailmassa. Geologisesti vuoristo jatkuu Yhdysvaltain puolella Adirondackvuoristona, jonka usein erheellisesti katsotaan kuuluvan Appalakkeihin.


title: Jättiläismajava

text: Jättiläismajava ("Castoroides ohioensis") oli suuri Pohjois-Amerikassa elänyt majava, joka oli 250 senttiä pitkä ja painoi 220 kiloa. Se on siis maailmanhistorian suurin majava, jolla oli jopa 15 senttimetriä pitkät talttahampaat. Jättiläismajava katosi Pohjois-Amerikasta muiden suurten nisäkkäden kanssa noin 10 000 vuotta sitten. Sen jalat olivat lyhyet, joten se oli hidas maalla.


title: Jättiläismajava

text: Sen jäännöksiä on löydetty Torontosta, Ontariosta, Ohiosta, Minnesotasta, Indianasta, Wisconsinista, Floridasta ja Kanadasta. Ensimmäinen löytö tehtiin vuonna 1837 Ohiosta, ja siitä laji sai nimen "ohioensis".


title: André Benoit

text: André Benoit (s.6. tammikuuta 1984 St. Albert, Kanada) on kanadalainen jääkiekkopuolustaja, joka edustaa SHL:ssä pelaavaa Malmö Redhawksia.


title: André Benoit

text: Benoit pelasi kaudet 2000–2005 juniorisarja OHL:ssa Kitchener Rangersin joukkueessa. Kaudella 2002–2003 Benoit oli voittamassa joukkueelleen koko Kanadan juniorisarjojen, CHL:n, mestaruutta Memorial Cupia. Seuraavalla kaudella Benoit palkittiin William Hanley Trophyllä liigan herrasmiespelaajana, ja hänet valittiin OHL:n kakkostähdisökentälliseen, sekä hän voitti puolustajien pistepörssin. Benoit'n viimeinen kausi OHL:ssa oli 2004–2005, jolloin hän teki 77 pistettä ja voitti toistamiseen puolustajien pistepörssin. Lisäksi hänet palkittiin Leo Lalonde Memorial Trophyllä OHL:n parhaana yli-ikäisenä pelaajana ja valittiin OHL:n ykköstähdistökentälliseen.


title: André Benoit

text: Kaudeksi 2005–2006 Benoit teki sopimuksen AHL-joukkue Hamilton Bulldogsin kanssa. Ensimmäisellä AHL-kaudellaan Benoit teki pisteet 7+19=26. Otteluita hän pelasi 70. Tammikuussa 2006 Benoit teki kolmen vuoden sopimuksen NHL-joukkue Montreal Canadiensin kanssa. Hän pelasi kuitenkin myös kauden 2006–2007 Hamiltonissa AHL:ssa, jossa hän voitti sarjan mestaruuden, Calder Cupin. Pudotuspeleissä Benoit teki 22 ottelussa 13 pistettä, ja hän voitti sarjan tehotilaston saldolla +13.


title: André Benoit

text: Benoit siirtyi kaudeksi 2007–2008 SM-liigassa pelaavaan Tapparaan. Hän pelasi Tapparassa hyvän kauden ja teki 38 pistettä runkosarjassa. Tappara voitti keväällä 2008 pronssia. Benoit jatkoi Tapparasta kaudeksi 2008–2009 Elitserienin Södertäljeen. Södertäljessä Benoit oli joukkueensa tehokkain puolustaja 20 pisteellään. Kaudesta 2009–2010 hän teki sopimuksen keväällä 2009 Montreal Canadiensin kanssa. Benoit pelasi kuitenkin koko kauden AHL:n Hamilton Bulldogsissa tehden runkosarjan 78 ottelussa tehopisteet 6+30=36 ja pudotuspelien 19 ottelussa tehopisteet 3+11=14.


title: André Benoit

text: Elokuussa 2010 Benoit siirtyi Ottawa Senatorsiin, jossa hän aloitti farmijoukkue Binghamton Senatorsissa, mutta pääsi loppukaudesta pelaamaan uransa ensimmäiset kahdeksan NHL-ottelua saaden yhden syöttöpisteen. AHL:n Binghamtonissa hän pelasi 73 runkosarjaottelua tehoin 11+44=55 ja 23 pudotuspeliottelua tehoin 3+15=18. Elokuussa 2011 Benoit siirtyi HK Spartak Moskovaan. Benoit pelasi yhden kauden Moskovassa ja palasi sen jälkeen Senatorsiin. Kauden 2013–2014 hän edusti Colorado Avalanchea.


title: André Benoit

text: Benoit pelasi Kanadan junioriden maajoukkueessa kaudella 2001–2002. Hän toimi alle 18-vuotiaiden kapteenina MM-kisoissa, jolloin teki 8 ottelussa pisteet 1+3=4.


title: André Benoit

text: Kanadan maajoukkuetta Benoit edusti joulukuussa 2007 Spengler Cupissa, Davosissa. Hän joutui olemaan turnauksen takia kahdesta SM-liigapelistä pois, eikä Tappara olisi halunnut päästää puolustajaa turnaukseen. Kanadan jääkiekkoliitto olisi kuitenkin evännyt Benoit'n pelioikeuden, joten Tapparan oli pakko suostua Benoit'n pelaamiselle Spengler Cupissa.


title: Espanjan Grand Prix 1986

text: Espanjan Grand Prix 1986 oli Formula 1 -sarjan osakilpailu, joka ajettiin 13. huhtikuuta 1986 Jerezin radalla. Kilpailun voitti Lotus-kuljettaja Ayrton Senna. Toiseksi sijoittunut Nigel Mansell jäi Sennasta vain 0,014 sekuntia. Ero on pienimpiä voittajakaksikon eroja F1:ssä.


title: San Marinon Grand Prix 1986

text: San Marinon Grand Prix oli Formula 1 -sarjan osakilpailu, joka ajettiin 27. huhtikuuta 1986 Autodromo Dino Ferrari -radalla Italiassa. Kilpailun voitti hallitseva maailmanmestari Alain Prost. Voitto oli hänelle kauden ensimmäinen.


title: Sheri-Ann Brooks

text: Sheri-Ann Brooks (s. 11. helmikuuta 1983) on jamaikalainen pikajuoksija.


title: Sheri-Ann Brooks

text: Brooks voitti 2005 NCAA-mestaruuden 200 metrin juoksussa, mutta karsiutui myöhemmin samana vuonna Helsingin MM-kisoissa 200 metrin alkuerissä ajalla 24,20. Seuraavana vuonna hän voitti Melbournen Kansainyhteisön kisoissa kultaa 100 metrin juoksussa ajalla 11,19 ja sijoittui 200 metrillä viidenneksi ajalla 23,07. Jamaikan joukkueessa 4 × 100 metrin viestijuoksussa hän voitti kultaa. Osakan MM-kisoissa 2007 hän karsiutui 100 metrin henkilökohtaisessa kisassa välierissä, mutta oli mukana Jamaikan joukkueessa, joka voitti MM-hopeaa 4 x 100 metrin viestijuoksussa.


title: Sheri-Ann Brooks

text: Pekingin olympialaisissa 2008 hän juoksi alkuerissä Jamaikan pikaviestijoukkueessa. Loppukilpailussa toisella kokoonpanolla ilman Brooksia juossut joukkue keskeytti.


title: Sheri-Ann Brooks

text: Kesällä 2009 Brooksin Jamaikan mestaruuskilpailuiden yhteydessä otetusta dopingnäytteestä löytyi kiellettyä metyyliksantiini-piristettä. Hänet kuitenkin vapautettiin dopingepäilyistä, kun B-näyte oli tutkittu ilman hänen lupaansa ja ilman hänen tai edustajansa läsnäoloa. Samassa yhteydessä kiinni jäänneet pikajuoksijat Yohan Blake, Marvin Anderson, Allodin Fothergill ja Lansford Spence saivat kolmen kuukauden kilpailukiellon.


title: Sheri-Ann Brooks

text: Dohan sisäratojen MM-kisoissa 2010 Brooks sijoittui 60 metrin juoksussa alun perin jaetulle neljännelle sijalle Ruddy Zang Milaman kanssa, mutta he nousivat pronssisijalle kun toiseksi sijoittunut LaVerne Jones-Ferrette hylättiin myöhemmin dopingkäryn takia.


title: Notre-Dame de la Paix

text: Basilique Notre-Dame de la Paix de Yamoussoukro on katolinen kirkko Norsunluurannikon pääkaupungissa Yamoussoukrossa. Kirkko on Guinnessin ennätysten kirjan mukaan maailman suurin, sillä sen pinta-ala ja kupolin korkeus ylittävät esikuvansa Vatikaanin Pietarinkirkon mittasuhteet. Rakennuksen korkeus kupolin huipulla olevan ristin kärjestä mitattuna on 158 metriä,pinta-ala 30 000 m², ja istumapaikkoja on 7 000 hengelle, jonka lisäksi tilaa on vielä 11 000 sanankuulijalle.


title: Notre-Dame de la Paix

text: Yamoussoukron kirkko ei ole katedraalikirkko, sillä piispanistuin sijaitsee läheisessä Yamoussoukron Pyhän Augustinuksen katedraalissa.


title: Notre-Dame de la Paix

text: Norsunluurannikon pitkäaikainen ensimmäinen presidentti Félix Houphouët-Boigny siirsi maan pääkaupungin Abidjanista syntymäkyläänsä Yamoussoukroon, jonne hän halusi rakentaa maailman suurimman kirkon. Notre Dame de la Paix'n basilika rakennettiin 1985–1989, ja sen suunnitteli libanonilainen arkkitehti Pierre Fakhoury. Paavi Johannes Paavali II vihki kirkon 10. syyskuuta 1990.Rakennusmateriaali, kuten marmori, tuotettiin ulkomailta Italiasta ja Ranskasta. Rakentamisen kalleutta (740 miljoonaa Ranskan frangia)on arvosteltu köyhyydestä ja alikehittyneisyydestä kärsivässä maassa. Kirkon tarpeellisuuskin on kyseenalainen, sillä maan vähälukuisista kristityistä vain 17 prosenttia on katolisia, ja kirkkoa on käytetty vain kahdesti.


title: Marvin Anderson

text: Marvin Anderson (s. 12. toukokuuta 1982 Trelawny, Jamaika) on jamaikalainen 200 metrin juoksija.


title: Marvin Anderson

text: Anderson sijoittui 2000 Santiago de Chilen nuorten MM-kisoissa 200 metrillä kuudenneksi ajalla 21,06 ja oli samoissa kisoissa mukana Jamaikan joukkueessa, joka sijoittui viidenneksi 4 x 100 metrin viestijuoksussa. Osakan MM-kisoissa 2007 Anderson juoksi 200 metrillä kuudenneksi ajalla 20,28. Hän oli samoissa kisoissa mukana Jamaikan pikaviestihopeaa voittaneessa joukkueessa. Pekingin olympialaisissa 2008 hän keskeytti 200 metrin juoksun puolivälierissä.


title: Marvin Anderson

text: Anderson jäi kesällä 2009 Jamaikan mestaruuskilpailuissa kiinni piristeen käytöstä yhdessä Yohan Blaken, Allodin Fothergillin, Lansford Spencen ja Sheri-Ann Brooksin kanssa. Brooksia lukuun ottamatta he saivat kolmen kuukauden kilpailukiellon. Daegun MM-kisoissa 2011 hän karsiutui 200 metrin alkuerissä.


title: Johannes Nevala

text: Johannes Nevala (s. 1966) on suomalaissyntyinen taidemaalari ja taidegraafikko. Hän on vuodesta 1992 lähtien asunut ja työskennellyt Gotlannissa, Ruotsissa.


title: Johannes Nevala

text: Nevala oli tutkinut lintuja ja tehnyt muistiinpanoja niiden muodoista, väreistä ja käyttäytymistavoista. Melko pian hän alkoi myös maalata niitä. Nevalan ensimmäinen näyttely oli vuonna 1993. Vuonna 2003 hänen töitään oli Leigh Yawkey Woodson Art Museumin "Birds in Art" -näyttelyssä.


title: Johannes Nevala

text: Nevala on maalausten ohella tehnyt litografioita, etsauksia sekä polymeerigravyyrejä. Hänen tuotannossaan toistuvat kaksi aihetta: linnut ja valo.


title: Pyhän Markuksen kirkko

text: Pyhän Markuksen kirkko tarkoittaa seuraavia kirkkorakennuksia:


title: Jun’ichi Hirokami

text: Jun’ichi Hirokami (, s. 1958) on japanilainen kapellimestari. Hän syntyi Tokiossa ja opiskeli siellä orkesterinjohtoa, pianonsoittoa, musiikkitietoa ja alttoviulunsoittoa.


title: Jun’ichi Hirokami

text: Jun’ichi Hirokami voitti 26-vuotiaana kansainvälisen Kondrashin-kapellimestarikilpailun Amsterdamissa, Alankomaissa. Hänet tunnetaan useiden eurooppalaisten ja yhdysvaltalaisten sinfoniaorkesterien vierailevana kapellimestarina; lisäksi hän on toiminut vuosina 1991–1996 Norrköpingin sinfoniaorkesterin ylikapellimestarina Ruotsissa sekä vuodesta 2006 Columbuksen sinfoniaorkesterin ylikapellimestarina Ohiossa.


title: Jun’ichi Hirokami

text: Jun’ichi Hirokamin tunnetuimpiin levytyksiin lukeutuvat Kuninkaallisen filharmonisen orkesterin kanssa toteutetut tulkinnat Gustav Mahlerin neljännestä sinfoniasta ja Hector Berliozin "Symphonie fantastiquesta".


title: Kerron Stewart

text: Kerron Stewart (s. 16. huhtikuuta 1984 Kingston, Jamaika) on jamaikalainen pikajuoksija.


title: Kerron Stewart

text: Stewart oli mukana 2000 nuorten MM-kisoissa Jamaikan joukkueessa, joka voitti 4 x 100 metrin viestijuoksussa hopeaa. Seuraavana vuonna hän voitti hopeaa Debrecenin alle 18-vuotiaiden MM-kisoissa 100 metrin juoksussa ajalla 11,72. Vuonna 2002 Kingstonin nuorten MM-kisoissa hän juoksi samalla matkalla neljänneksi ajalla 11,53. Vuoden 2005 Universiadeissa Stewart karsiutui 100 metrin toisissa alkuerissä sekä 200 metrin juoksun toisissa alkuerissä ajalla 24,26. Osakan MM-kisoissa 2007 hän sijoittui 100 metrillä seitsemänneksi ajalla 11,12 ja oli mukana voittamassa pikaviestissä MM-hopeaa.


title: Kerron Stewart

text: Ensimmäisen henkilökohtaisen arvokisamitalinsa aikuisten sarjoissa Stewart voitti Pekingissä 2008, kun hän jakoi hopeasijan 100 metrillä Sherone Simpsonin kanssa varmistaen Jamaikalle kolmoisvoiton Shelly-Ann Fraserin voittamassa kilpailussa. Stewart oli mitalivauhdissa myös 200 metrillä, kun hän sijoittui matkalla pronssille. Hyvän loppuvedon ansiosta Stewart voitti neljänneksi sijoittuneen Yhdysvaltain Muna Leen sekunnin sadasosalla. hän oli 100 metrillä toinen ja 200 metrillä kolmas. Berliinin MM-kisoissa 2009 hän sai 100 metrillä hopeaa ajalla 10,75 ja juoksi pikaviestissä ankkuriosuuden Jamaikan voittaessa maailmanmestaruuden ajalla 42,06. hän sijoittui kolmanneksi sekä 100 että 200 metrillä. Daegun MM-kilpailuissa 2011 hän sijoittui 100 metrillä kuudenneksi ja 200 metrillä viidenneksi. Pikaviestissä hän juoksi toisen osuuden toiseksi sijoittuneessa ja Jamaikan ennätyksen 41,70 juosseessa joukkueessa.


title: Kerron Stewart

text: Stewart juoksi Lontoon olympialaisissa 2012 ankkuriosuuden Jamaikan 4 x 100 metrin viestijoukkueessa, joka sai hopeaa maansa ennätysajalla 41,41. 100 metrillä hän karsiutui välierissä. Moskovan MM-kilpailuissa 2013 hän juoksi toisen osuuden Jamaikan pikaviestijoukkueessa, joka voitti kultaa maansa ennätysajalla 41.29. 100 metrillä hän sijoittui viidenneksi. Glasgow'n Kansainyhteisön kisoissa 2014 hän oli 100 metrillä kolmas ajalla 11,07 ja kuului Jamaikan kultajoukkueeseen 4 × 100 metrin viestissä. Hän sai IAAF World Relays -kilpailujen 4 x 100 metrin viestissä hopeaa 2014 ja kultaa 2015. Hän juoksi Pekingin MM-kilpailuissa 2015 pikaviestin alkuerissä. Loppukilpailussa Jamaika voitti toisella kokoonpanolla kultaa.


title: Richard Hickox

text: Richard Hickox CBE (5. maaliskuuta 1948 – 23. marraskuuta 2008) oli englantilainen kapellimestari.


title: Richard Hickox

text: Hickox syntyi Stokenchurchissa, Buckinghamshiressä. Hän opiskeli High Wycomben Royal Grammar Schoolissa vuosina 1959–1966, Lontoon Royal Academy of Musicissa 1966–1967 ja vielä Cambridgen yliopiston Queens' Collegessa vuoteen 1970. Hän perusti vuonna 1971 kamariorkesteri City of London Sinfonian ja oli vuonna 1990 mukana perustamassa barokkiyhtye Collegium Musicum 90:tä.


title: Richard Hickox

text: Vuosina 1982–1990 Richard Hickoxin toimi Northern Sinfonian ylikapellimestarina. Hän oli vuodesta 1985 Lontoon sinfoniaorkesterin vieraileva apulaiskapellimestari ja teki huomattavaa yhteistyötä Lontoon sinfoniakuoron kanssa. Hän johti muiden muassa Peter Maxwell Daviesin teosten "The Three Kings" (1995) ja "A Dance on the Hill" (2005) kantaesitykset.


title: Richard Hickox

text: Hickox johti vuosina 2000–2006 BBC National Orchestra of Walesia ja vuodesta 2005 Australian oopperaa. Hänestä tehtiin Brittiläisen imperiumin ritarikunnan komentaja vuonna 2002. Hänet tunnetaan varsinkin brittiläisen musiikin levytyksistä; hänen johtamansa levytys Benjamin Brittenin "Peter Grimesistä" voitti vuonna 1997 Grammy-palkinnon.


title: Richard Hickox

text: Richard Hickoxilla oli vaimonsa, kontra-altto Pamela Helen Stephenin kanssa kaksi lasta. Kapellimestari kuoli 60-vuotiaana Walesissa ilmeisesti sydänkohtaukseen.


title: Barney Ewell

text: Harold Norwood "Barney" Ewell (25. helmikuuta 1918 Harrisburg, Pennsylvania – 4. huhtikuuta 1996 Lancaster, Pennsylvania) oli yhdysvaltalainen pikajuoksija ja olympiavoittaja.


title: Barney Ewell

text: Ewell voitti vuoden 1948 olympialaisissa kultaa pikaviestissä Yhdysvaltain joukkueessa ja saavutti hopeaa sekä 100 metrillä (aika 10,4 s) että 200 metrillä (21,1 s).


title: Shereefa Lloyd

text: Shereefa Lloyd (s. 2. syyskuuta 1982 Clarendon, Jamaika) on jamaikalainen pikajuoksija.


title: Shereefa Lloyd

text: Lloyd karsiutui Osakan MM-kisoissa 2007 400 metrin juoksun välierissä ajalla 51,00. Hän oli samoissa kisoissa mukana Jamaikan joukkueessa, joka voitti 4 × 400 metrin viestijuoksussa MM-hopeaa. Pekingin olympialaisissa 2008 hän saavutti 4×400 metrin viestissä pronssia ja Berliinin MM-kilpailuissa 2009 sekä Daegun MM-kilpailuissa 2011 hopeaa.


title: Chesney Hawkes

text: Chesney Lee Hawkes (s. 22. syyskuuta 1971) on englantilainen pop-laulaja ja lauluntekijä. Hänet tunnetaan parhaiten hitistään ”The One And Only”, joka julkaistiin maaliskuussa 1991 ja nousi Ison-Britannian listojen kärkeen. Kappale oli elokuvan "Buddy's Song" soundtrack. Hän myös näytteli elokuvassa.


title: Nesta Carter

text: Nesta Carter (s. 10. marraskuuta 1985) on jamaikalainen pikajuoksija.


title: Nesta Carter

text: Carter karsiutui Grosseton nuorten MM-kisoissa 2004 200 metrin juoksun välierissä ajalla 21,24. Osakan MM-kisoissa 2007 hän karsiutui 100 metrin juoksun välierissä ajalla 10,28. Samoissa kisoissa hän oli mukana Jamaikan joukkueessa, joka voitti 4 × 100 metrin viestijuoksussa MM-hopeaa.


title: Nesta Carter

text: Pekingin olympialaisissa 2008 Carter juoksi avausosuuden Jamaikan joukkueessa pikaviestin loppukilpailussa. Jamaika voitti olympiakultaa maailmanennätysajalla 37,10. Samana vuonna hän oli toinen ajalla 10,07. Dohan sisäratojen MM-kisoissa 2010 hän sijoittui seitsemänneksi 60 metrin juoksussa ajalla 6,72. Daegun MM-kilpailuissa 2011 hän sijoittui 100 metrin juoksussa seitsemänneksi. Pikaviestissä hän juoksi avausosuuden maailmanennätysajalla 37,04 maailmanmestaruuden voittaneessa Jamaikan joukkueessa. Istanbulin sisäratojen MM-kilpailuissa 2012 Carter sijoittui toiseksi 60 metrin juoksussa ajalla 6,54. Lontoon olympialaisissa hän juoksi avausosuuden Jamaikan pikaviestijoukkueessa, joka voitti kultaa maailmanennätysajalla 36,84.


title: Nesta Carter

text: Carter saavutti Moskovan MM-kilpailuissa 2013 pronssia 100 metrillä ajalla 9,95 sekä juoksi avausosuuden kultaa voittaneessa Jamaikan joukkueessa 4 × 100 metrin viestissä. Sopotin MM-hallikilpailuissa 2014 hän oli 60 metrillä seitsemäs. Pekingin MM-kilpailuissa 2015 hän juoksi avausosuuden kultaa voittaneessa maansa pikaviestijoukkueessa.


title: Nesta Carter

text: Carter kärähti Pekingin olympialaisten uusintatesteissä piristeisiin lukeutuvasta metyyliheksaaniamiinista ja Jamaikan joukkue menetti olympiakullan.


title: Ampumajuoksu

text: Ampumajuoksu on urheilulaji, jossa yhdistyvät ammunta ja juoksu. Laji noudattaa samaa periaatetta kuin ampumahiihto, sillä erotuksella että hiihto on korvattu juoksulla.


title: Ampumajuoksu

text: Miehillä normaalimatka on 7 kilometriä ja naisilla 6 kilometriä. Ampumapaikkoja on neljä, järjestyksessä makuu-, pysty-, makuu- ja pysty-. Kullakin paikalla ammutaan viisi laukausta. Kustakin ohilaukauksesta lisätään 30 sekuntia kilpailijan aikaan.


title: Ampumajuoksu

text: Miehillä pikamatka on neljän ja naisilla kolmen kilometrin mittainen. Pikamatkalla ammutaan kerran makuulta ja kerran pystystä. Ohilaukauksesta seuraa 70 metrin sakkokierros.


title: Ampumajuoksu

text: Miehillä takaa-ajokilpailun matka on kuusi ja naisilla viisi kilometriä. Kilpailuun kuuluu neljä ammuntaa järjestyksessä makuu-, makuu-, pysty- ja pysty-. Kustakin ohilaukauksesta seuraa 70 metrin sakkokierros.


title: Ampumajuoksu

text: Miehillä yhteislähtökilpailun matka on kuusi ja naisilla viisi kilometriä. Kilpailuun kuuluu neljä ammuntaa järjestyksessä makuu-, makuu-, pysty- ja pysty-. Kustakin ohilaukauksesta seuraa 70 metrin sakkokierros.


title: Ampumajuoksu

text: Miehillä viestikilpailu on muotoa 3 × 4 kilometriä ja naisilla 3 × 3 kilometriä. Kullakin osuudella on yksi makuu- ja yksi pystyammunta. Kilpailijoilla on käytössään kolme varapatruunaa. Ohilaukauksesta seuraa 70 metrin sakkokierros.


title: Runeberginkatu (televisiosarja)

text: Runeberginkatu on suomalainen improvisaatioon perustuva televisiosarja, jonka pääosissa ovat Minttu Mustakallio, Elina Knihtilä, Jukka Rasila ja Juha Varis. Ohjelma perustuu saksalaiseen ohjelmaformaattiin "Schillerstraße", ja sen ensimmäinen jakso esitettiin Nelosella 3. syyskuuta 2007. Ohjelman on tuottanut Moskito Television.


title: Runeberginkatu (televisiosarja)

text: Jokaisen jakson alussa näyttelijöillä on tiedossa vain lähtökohta, jonka jälkeen näyttelijät osittain kuiskaajan antamien ohjeiden mukaan vievät juonta eteenpäin improvisoimalla.


title: Runeberginkatu (televisiosarja)

text: Sarjan pääosassa on kolmekymppinen Kati, joka muuttaa ensimmäisessä jaksossa Oulusta Helsinkiin. Hänellä on muuttoapunaan Mallu-sisko ja lapsuudenystävä Mige. Perillä he huomaavat, että Katin asunnossa on vieras mies suihkussa.


title: Michael Mathieu

text: Michael Mathieu (s. 24. kesäkuuta 1984 Grand Bahama, Bahama) on bahamalainen pikajuoksija.


title: Michael Mathieu

text: Mathieu sai pronssia alle 20-vuotiaiden Pan-Amerikan mestaruuskilpailujen 400 metrin juoksussa Bridgetownissa 2003 ajalla 46,47. Rio de Janeiron Pan-Amerikan kisoissa 2007 hän saavutti kultaa 4 × 400 metrin viestissä ja sijoittui neljänneksi 400 metrillä. Hän oli sekä Osakan MM-kisoissa 2007 että Pekingin olympialaisissa 2008 mukana Bahaman joukkueessa, joka juoksi hopealle 4 × 400 metrin viestijuoksussa. Pekingissä hän selviytyi lisäksi 400 metrillä välieriin. Calin Keski-Amerikan ja Karibian mestaruuskisoissa hän sai samana vuonna hopeaa sekä 400 metrillä että 4 × 400 metrin viestissä.


title: Michael Mathieu

text: Mathieu selviytyi 2010 Dohan sisäratojen MM-kisoissa 400 metrin välieriin ja sijoittui Delhin Kansainyhteisön kisoissa samalla matkalla neljänneksi. Seuraavana vuonna hän voitti Keski-Amerikan ja Karibian mestaruuskilpailuissa Mayagüezissa kultaa 200 metrin juoksussa ajalla 20,60 ja 4 × 400 metrin viestissä. Daegun MM-kilpailuissa hän keskeytti 200 metrin välieräjuoksun ja sijoittui Guadalajaran Pan-Amerikan kisoissa samalla matkalla neljänneksi.


title: Michael Mathieu

text: Mathieu juoksi Lontoon olympialaisissa kolmannen osuuden Bahaman 4 × 400 metrin viestijoukkueessa, joka voitti olympiakultaa Keski-Amerikan ja Karibian ennätysajalla 2.56,72. 200 metrillä hänet hylättiin välieräjuoksussa. Hän sai pitkässä viestissä hopeaa Glasgow'n Kansainyhteisön kisoissa 2014 sekä IAAF World Relays -kilpailuissa 2014 ja 2015. Pekingin MM-kilpailuissa 2015 hän karsiutui 400 metrin välierissä. Hän sai viestihopeaa Portlandin MM-hallikilpailuissa 2016. Rio de Janeiron olympialaisissa 2016 hän juoksi toisen osuuden pronssia saaneessa Bahaman 4 × 400 metrin viestijoukkueessa.


title: Michael Mathieu

text: Mathieu voitti IAAF World Relays -kilpailuissa 2017 kultaa 4 × 400 metrin sekaviestissä. Gold Coastin Kansainyhteisön kisoissa 2018 hän juoksi alkuerissä Bahaman 4 × 400 metrin viestijoukkueessa, joka toisella kokoonpanolla sai loppukilpailussa hopeaa.


title: Runeberginkatu

text: Runeberginkatu on


title: The Rippingtons

text: The Rippingtons on amerikkalainen fuusiojazz-yhtye, jonka musiikkityyliä voisi myös kuvailla smooth jazziksi. Sen on perustanut vuonna 1986 kitaristi Russ Freeman (eri henkilö kuin samanniminen jazzpianisti). Yhtyeen ura on jakautunut kahteen aikakauteen. Varhaisella 1990-luvulla he olivat enemmän jazz-rock-tyylinen yhtye, mutta vuodesta 1999 lähtien musiikki on kuulostanut enemmän smooth jazzilta. Useat The Rippingtonsin kappaleet soivat kyseisten musiikkityylien radiokanavilla Amerikassa.Entisiä jäseniä ovat saksofonistit Jeff Kashiwa, Brandon Fields, kosketinsoittajat David Benoit, Gregg Karukas, rumpali Tony Morales, saksofonistit Kenny G, ja Steve Reid.


title: Gumpers

text: Gumpers on kuvitteellinen avaruusolio Pet Alien -tietokoneanimaatiosarjassa. Hän pelkää kaikkea mahdollista kuten varjoja, vaikeita sanoja ja laihduttamista. Hän ei myöskään tiedä omaa vahvuuttaan ja saattaakin usein vahingoittaa jotain tietämättä tehneensä sitä.


title: Gumpers

text: Hahmon ääninäyttelijänä on Jess Harnell, joka sai ääniroolisuorituksestaan Daytime Emmy -ehdokkuuden vuonna 2006.


title: Gumpers

text: Gumpers on isokokoinen avaruusolio, jolla on suuri ja monipuolinen ruokahalu. Hän pitää röyhtäilemisestä ja piereskelemisestä. Gumpersilla on myös yksi hammas, joka on kaiken lisäksi elävä. Huolimatta vahvuudestaan Gumpers on erittäin pelokas ja esiintyy monesti tyhmänä, vaikka onkin kykenevä ajattelemaan älykkäitä ajatuksia. Sana "dieetti" saa hänet kauhusta pelokkaaksi, kuten myös sanat "tiistai" ja "aikakauslehti". Lisäksi Gumpers pelkää monia asioita kuten varjoja, ääniä, kasviksia ja kirkumista.


title: Gumpers

text: Kookkaasta olemuksesta huolimatta Gumpers on kuitenkin mukava, passiivinen ja viattomin avaruusolio, joka asustaa Tommyn luona majakassa. Kaikki kuitenkin muuttuu kun hän muuttuu pelokkaaksi, jolloin Gumpers juoksee karkuun jopa tiiliseinän läpi eikä ymmärrä omia voimiaan ja saattaakin aiheuttaa tuhoja.


title: Gumpers

text: Kovan ruokahalunsa vuoksi Gumpers usein etsiikin itselleen syötävää ja mielellään etsiikiin makeisia kuten sokeria ja karkkia. Kuitenkin hänelle saattaa maistua jopa kenkä tai ruusukimppu. Hyväuskoisen luonteensa vuoksi Swanky usein houkutteleekin hänet mukaan juoniinsa makeisilla.


title: Gumpers

text: Yksinkertaisuudestaan huolimatta hänellä on kyky ajatella syvällisemmin ja kykeneekin tekemään tarkkoja analyysejä esimerkiksi ruususta, josta Gumpers luetteli kaiken mahdollisen molekyylirakenteesta lähtien. Hän ei ole kovin innokas liikunnan harrastaja ja pitääkin enemmän helposta ja rentouttavasta elämästä, kuten Tommy.


title: Tuomiojärvi

text: Tuomijärvi voi tarkoittaa seuraavia maantieteellisiä kohteita:


title: Simone Facey

text: Simone Facey (s. 7. toukokuuta 1985 Manchester, Jamaika) on jamaikalainen pikajuoksija.


title: Simone Facey

text: Facey sijoittui 2001 Debrecenin alle 18-vuotiaiden MM-kisoissa 100 metrin juoksussa neljänneksi ajalla 11,83 ja karsiutui samoissa kisoissa 200 metrin juoksun välierissä ajalla 24,48. Seuraavana vuonna hän voitti hopeaa Kingstonin nuorten MM-kisoissa 100 metrillä ajalla 11,43 ja kultaa 4 × 100 metrin viestissä. Osakan MM-kisoissa 2007 hän oli mukana Jamaikan joukkueessa, joka voitti 4 × 100 metrin viestissä MM-hopeaa. Berliinin MM-kilpailuissa 2009 hän sijoittui 200 metrillä kuudenneksi ajalla 22,80. Pikaviestissä hän juoksi avausosuuden Jamaikan joukkueessa, joka voitti maailmanmestaruuden ajalla 42,06.


title: Simone Facey

text: Facey saavutti Pan-Amerikan kisoissa hopeaa 200 metrillä Guadalajarassa 2011 sekä hopeaa pikaviestissä ja pronssia 200 metrillä Torontossa 2015. Hän karsiutui 60 metrin välierissä Portlandin MM-hallikilpailuissa 2016. Hän juoksi Rio de Janeiron olympialaisissa 2016 alkuerissä Jamaikan pikaviestijoukkueessa, joka toisella kokoonpanolla saavutti loppukilpailussa hopeaa. 200 metrillä hän karsiutui välierissä. Lontoon MM-kilpailuissa 2017 hän juoksi 4 × 100 metrin viestissä kolmannen osuuden Jamaikan pronssijoukkueessa. 100 ja 200 metrillä hän karsiutui välierissä.


title: Simone Facey

text: Facey on saavuttanut IAAF World Relays -kilpailuissa 4 × 100 metrin viestissä kultaa 2015 ja hopeaa 2017 sekä 4 × 200 metrin viestissä pronssia 2014.


title: Parlophone

text:
Parlophone on Carl Lindström A.G.:n Saksassa vuonna 1896 perustama levymerkki. Sen tavaramerkki "₤" muistuttaa punnanmerkkiä, mutta on itse asiassa saksalainen "L" (kuten Lindström). Parlophone tuli Columbia Graphophone Companyn alaisuuteen vuonna 1927. Vuonna 1931 Columbia ja Gramophone Company yhdistyivät Electric and Musical Industries Ltd:ksi (EMI).
Englantilainen EMI Records Ltd. nimettiin uudelleen Parlophone Records Ltd. nimiseksi vuonna 2013. Warner Music Group osti Parlophone Music Groupin.


title: Parlophone

text: EMI:n alaisuudessa Parlophone säilyi jazz-merkkinä, kuten se oli ollut jo Columbian aikana. Myöhemmin merkillä julkaistiin myös erikoisäänitteitä kuten puhelevyjä ja komediaa. Vuonna 1955 Parlophonen johtajaksi yleni George Martin, joka vuonna 1962 otti merkin artistiksi nousevan liverpoolilaisen popyhtyeen, The Beatlesin. Se yhdessä muiden Brian Epsteinin manageroimien artistien kuten Cilla Black, Billy J. Kramer ja The Fourmost kanssa, Parlophone nousi yhdeksi tunnetuimmista levymerkeistä maailmassa. Martinin siirryttyä itsenäiseksi tuottajaksi vuonna 1965 Parlophone sulautettiin EMI:n Gramophone Company -yksikköön.


title: Parlophone

text: Beatlesin ansiosta Parlophone-nimellä julkaistiin sekä myydyin brittiläinen single ("She Loves You", vuoteen 1977) että albumi "Sgt. Pepper’s Lonely Hearts Club Band". Vuonna 1964 merkillä julkaistiin seitsemän Ison-Britannian singlelistan ykköstä. Parlophone oli EMI Groupin johtava levymerkki.


title: Parlophone

text: EMI, Virgin EMI Records ja sen monet muut levymerkit ovat nykyisin Universal Music Groupin levymerkkejä tai yhtiöitä. EMI Group oli yksi maailman neljästä suuresta levy-yhtiöstä (muut ovat Sony Music Entertainment, Universal ja Warner). Yhtiön pääkonttori oli Lontoossa. Yhtiö oli listattu Lontoon pörssissä ja kuului osana FTSE 100 -osakeindeksiin, kunnes helmikuussa 2011 EMI:n osti Citigroup.


title: Parlophone

text: Marraskuussa 2011 Citigroup ilmoitti myyvänsä EMI:n levymerkit Universalille ja musiikkikustannustoiminnan Sonyn johtamalle ryhmälle. Kauppa saatettiin päätökseen syyskuussa 2012. Englantilainen EMI Records Ltd. nimettiin uudelleen Parlophone Records Ltd. nimiseksi vuonna 2013. Warner Music Group osti Parlophone Music Groupin.


title: Davita Prendergast

text: Davita Prendergast (s. 16. joulukuuta 1984 Westmoreland, Jamaika) on jamaikalainen 400 metrin juoksija.


title: Davita Prendergast

text: Prendergast karsiutui Kingstonin alle 20-vuotiaiden MM-kisoissa 2002 400 metrin juoksun välierissä ajalla 53,76. Osakan MM-kisoissa 2007 hän oli mukana Jamaikan joukkueessa, joka voitti 4 × 400 metrin viestijuoksussa MM-hopeaa. Dohan sisäratojen MM-kisoissa 2010 hän oli mukana kolmanneksi 4×400 metrin viestissä juosseessa joukkueessa. Joukkue kuitenkin hylättiin myöhemmin joukkueessa juosseen Bobby-Gaye Wilkinsin dopingkäryn jälkeen. Daegun MM-kilpailuissa 2011 hän juoksi toisen osuuden pitkässä viestissä toiseksi sijoittuneessa Jamaikan joukkueessa.


title: Shekhar Kapur

text: Shekhar Kapur (s. 6. joulukuuta 1945 Lahore, Punjab, Brittiläinen Intia) on intialainen elokuvaohjaaja ja elokuvatuottaja.


title: Shekhar Kapur

text: Shekhar Kapur aloitti uransa Bollywoodissa vuonna 1983 ohjaamalla hindinkielisen elokuvan "Masoom". Toinen ohjaus oli tieteiselokuva "Mr. India" vuodelta 1987. Kapur ohjasi H. G. Wellsin romaaniin "Aikakone" perustuvaa elokuvaa "Time Machine", mutta elokuva ei koskaan valmistunut. Kolmas valmistunut ohjaustyö oli "Bandit Queen" vuodelta 1994.


title: Shekhar Kapur

text: Kapurin ensimmäinen englanninkielinen ohjaus oli vuoden 1998 "Elisabet", joka kuvaa Englannin kuningattaren Elisabet I:n valtakauden alkuvaiheita. Seuraava, vuoden 2002 elokuva "Valkoinen sulka", kertoo pelkuruudesta syytetystä brittisotilaasta vuosien 1884–1885 Sudanissa. Vuonna 2007 "Elisabetille" valmistui jatko-osa, "Elisabet – kultainen aikakausi", joka jatkaa tarinaa samoilla päänäyttelijöillä.


title: Rick Mears

text:
Rick Ravon Mears (synt. 3. joulukuuta 1951 Wichita, Kansas) on yhdysvaltalainen entinen kilpa-ajaja.
Hän jakaa Indianapolis 500 voittojen ykkössijan kahden muun ajajan kanssa neljällä voitollaan, sekä on saavuttanut kautta aikain eniten paalupaikkoja (kuusi) kyseisessä kilpailussa. Mears on myös kolminkertainen IndyCar-mestari.


title: Rick Mears

text: Mears aloitti uransa 1970-luvulla off-road -sarjassa. Roger Penske kiinnostui hänen nopeudestaan ja kiinnitti hänet talliinsa ajamaan Mario Andrettin tilalla silloin, kun Andretti ajoi muiden sarjojen kilpailuja. Hän ajoi menestyksekkäästi USACissa ennen kuin siirtyi Penskelle ajamaan CART-sarjaa. Hän ajoi sarjassa 14 kautta lopettamisvuoteensa 1992 asti. CART-urallaan hän voitti 26 osakilpailua ja kolme kertaa mestaruuden.


title: Rick Mears

text: Mears pääsi kokeilemaan Brabhamin F1-autoa 1980, mutta hänen olisi pitänyt maksaa ajopaikastaan palkan sijasta, joten hän päätti jäädä Pohjois-Amerikan kilparadoille.


title: Rick Mears

text: Mears valittiin International Motorsports Hall of Fameen vuonna 1997. Hän työskentelee tällä hetkellä Penske Racingin konsulttina.


title: Hippomedon

text: Hippomedon () oli kreikkalaisessa mytologiassa yksi seitsemästä Thebaa vastaan hyökänneestä Argoksen sankarista. Hänen isänsä oli joko Talaos, Aristomakhos tai Mnesimakhos. Hyginus mainitsee hänen äidikseen Metidiken, Adrastoksen sisaren.


title: Hippomedon

text: Aiskhylos kuvaa Hippomedonin valtavan kokoiseksi soturiksi, joka herätti pelkoa vastustajissaan. Hän hyökkäsi Thebaan yhdestä sen seitsemästä portista kantaen kilpeään, jota koristi tultasyöksevän Tyfonin kuva. Ismaros surmasi Hippomedonin taistelussa. Statiuksen mukaan Hippomedon sai kuitenkin surmansa suuresta määrästä thebalaisten nuolia melkein hukuttuaan ennen sitä Ismenos-jokeen.


title: Hofkirche

text: Hofkirche (viralliselta nimeltään Kathedrale Sanctissimae Trinitatis) on kirkkorakennus saksalaisessa Dresdenin kaupungissa. Se on Dresden-Meissenin roomalais-katolisen hiippakunnan tuomiokirkko ja yksi suurimmista kirkkorakennuksista Saksin osavaltiossa. Kirkko rakennettiin dresdeniläiseen rokokootyyliin vuosina 1738–1754 italialaisen arkkitehdin Gaetano Chiaverin suunnitelmien mukaisesti.


title: Hofkirche

text: Hofkirchen alttaritaulun on tehnyt Anton Raphael Mengs vuonna 1751, saarnastuolin Balthasar Permoser vuonna 1722 ja urut Gottfried Silbermann vuonna 1755. Kirkon kryptassa säilytetään kirkon rakennuttajan, vaaliruhtinas Fredrik August II:n isän, kuningas August Väkevän sydäntä ja Wettinin hallitsijasuvun sarkofagia.


title: Hofkirche

text: Hofkirche vaurioitui merkittävästi muun Dresdenin ohella toisessa maailmansodassa ja se restauroitiin 1980-luvulla.


title: Henri Salvador

text: Henri Gabriel Salvador (18. heinäkuuta 1917 Cayenne, Ranskan Guayana – 13. helmikuuta 2008 Pariisi, Ranska) oli ranskalainen viihdelaulaja. Hänen ohjelmistoonsa kuului tyylillisesti hyvinkin vaihtelevaa musiikista jazzista rock ’n’ rolliin (salanimellä "Henri Cording"), ja hänen kappaleensa ”Dans mon île” vaikutti bossa novan syntyyn 1950-luvun lopulla.


title: Henri Salvador

text: Salvadorin ura jatkui 1930-luvulta hänen elämänsä viime vuosiin saakka. Hänen ikivihreät kappaleensa, kuten ”Syracuse”, ”Zorro est arrivé” (1964) ja ”Une chanson douce”, ovat tunnettuja useamman ranskankielisen sukupolven keskuudessa. Salvadorin vanhemmat olivat guadeloupelaisia.


title: Henri Salvador

text: Salvador muistetaan Paris Saint-Germainin kannattajana. Hän oli paitsi arvostettu muusikko, myös ääninäyttelijä. Hän oli vuoden 2001 Victoires de la Musique -voittaja ja Kunnialegioonan sekä Ordre National du Mériten komentaja. Hän kuoli äkillisesti varhain 13. helmikuuta 2008 ollessaan 90-vuotias.


title: Frauenkirche

text: Frauenkirche voi tarkoittaa ainakin seuraavia kirkkoja:


title: Kreuzkirche (Dresden)

text: Kreuzkirche on kirkkorakennus saksalaisessa Dresdenin kaupungissa, Altmarktin laidalla. Se on Saksin evankelis-luterilaisen kirkon pääkirkko ja yli 3 000 istumapaikallaan Saksin osavaltion suurin kirkkorakennus. Kirkko rakennettiin myöhäisbarokin ja varhaisklassismin tyylisuuntia mukaillen vuosina 1764–1800, ja se on Frauenkirchen jälkeen Dresdenin toiseksi vanhin kirkkorakennus. Tunnetun Dresdner Kreuzchor -kuoron kirkkona Kreuzkirche on myös Dresdenin kirkkomusiikin keskus.


title: Suomi–Ruotsi-maaottelu 2007

text: Suomi–Ruotsi-maaottelu vuonna 2007 kilpailtiin 8.–9. syyskuuta Ruotsin Göteborgissa Ullevin stadionilla.


title: Suomi–Ruotsi-maaottelu 2007

text: Kilpailussa Suomen miehet voittivat Ruotsin pistein 203–199, naiset puolestaan hävisivät pistein 189–219.


title: Suomi–Ruotsi-maaottelu 2007

text: Kävelymaaottelu on oma erillinen ottelunsa. Loppupisteet 23-12


title: Bestikset ain

text: Bestikset ain (alkuperäiseltä nimeltä "Best Friends For Life") on ensimmäinen Trollz-elokuva. Elokuva koostuu kolmesta ensimmäisestä jaksosta, tai itse asiassa jaksot ovat pätkiä elokuvasta. Elokuva sai ensi-iltansa Yhdysvalloissa 2005 ja Suomessa 16. elokuuta 2006.


title: Bestikset ain

text:
Kaikki alkaa siitä, kun Amethystin kivi alkaa hohtaa. Trollitytöille se merkitsee taikavoimien saamista. Amethystille tulee pakahtuva tarve kertoa ystvilleen, nämähän ovat varmasti niin iloisia Amethystin puolesta. Mutta kuinkas käykään: Amethystin ensimmäinen taika onnistuu niin hyvin, että Ruby tulee Amethystille kateelliseksi. Varsinkin kun eräs väärinkäsitys saa Rubyn lopulta raivon partaalle. Hän erottaa Amethystin ryhmästä, lopullisesti tai niin hän ainakin sanoi. Safiirin, Onyxin ja Topazin pitää keksiä keino saada tytöt takaisin yhteen ennen kuin on liian myöhäistä.
Ruby, Topaz, Onyx ja Safiiri vievät Amethystin Taikakauppaan ostoksille. Lopulta tytöt kokeilevat uusia helmiä ja tekevät vahingossa suuren virheen yhdellä. He muuttavat Coalin jääpatsaaksi ja salaperäinen Obsidian kertoo, että jos taikaa ei kumota tarpeeksi ajoissa, Coal sulaa. Tytöt menevät etsimään salaperäistä alttaria Aavemetisen syvyyksistä ja saavat huomata, että ystävät ovat tarpeen tiukoissa tilanteissa.
Ensimmäinen koulupäivä alkaa ja Amethystiä jännittää. Onneksi hänen äitinsä auttaa häntä. Koulupäivä ei kuitenkaan ala oikein hyvin. Tytöt myöhästyvät ja inhottava Coral ystävineen aiheuttaa ongelmia. Tytöt löytävät ihmeellisen pikkuisen koiran, Snarfin, mihin Topaz ihastuu. Tyttö piilottaa koiran laukkuunsa. Seuraavaksi rehtori löytää tytöt käytäviltä väärennettyjen kulkulupien kanssa ja he joutuvat hänen puhutteluun. Kaiken lisäksi Snarf muuttuu hirviökoiraksi ja yrittää anastaa Amethystin kaulakorun. Onneksi viiden taika on taas lähellä.


title: Bestikset ain

text: Muun muassa nämä henkilöt esiintyvät elokuvassa.


title: Mediatutkimus

text: Mediatutkimus on humanistisia ja yhteiskuntatieteellisiä perinteitä yhdistävä tieteenala, jolla tutkitaan median vastaanottoa, tuotantoa, historiaa ja rakenteita sekä monia median sisältöihin, yleisöihin ja kanaviin liittyviä teoreettisia ja käytännöllisiä kysymyksiä. Mediatutkimuksella on yhtymäkohtia viestinnän ja joukkoviestinnän (ks. viestintätieteet) tutkimuksen kanssa, mutta alalla sovelletaan laajamittaisesti myös esimerkiksi taiteiden- ja kulttuurintutkimuksen näkökulmia ja menetelmiä.


title: Mediatutkimus

text: Suomessa mediatutkimusta opetetaan Turun ja Vaasan yliopistoissa.


title: Pelastusvene

text: Pelastusvene tai pelastuslautta on laivoissa oleva pelastautumiseen tarkoitettu vene. Nykyiset pelastusveneet ovat usein automaattisesti täyttyviä, katolla varustettuja kumiveneitä. Pelastusveneet otetaan käyttöön, kun alus on uppoamisvaarassa. Veneet varustetaan vähintään airoilla, istuimilla ja juomavedellä aluksen katsastusmääräysten mukaisesti. Usein pelastusveneissä on myös selviytymispakkaus, jossa on välineitä onnettomuustilanteen varalle. Pelastusveneitä tulisi katsastusmääräysten mukaan olla tarpeeksi kaikille laivassa olijoille. Pelastusveneitä koskevat säädökset löytyvät "Ihmishengen turvallisuus merellä" -nimisestä kansainvälisestä sopimuksesta. Tämä sopimus tunnetaan myös nimellä SOLAS-yleissopimus.


title: Pelastusvene

text: Huhtikuussa 1912 uponnut RMS Titanic tuli tunnetuksi myös siitä, että pelastusveneitä oli vain puolelle matkustajista. Tämä puute johtui harhaluulosta, että veneitä olisi tarvittu vain siirtokuljetukseen pelastusaluksiin, koska luotettiin siihen, että radiolaitteiden avulla saataisiin apu paikalle ajoissa.


title: Matti Eve

text: Matti Eve on suomalainen toimittaja. Hän työskentelee lahtelaisen Radio Voiman toimitusjohtajana ja päätoimittajana. Eve siirtyi Radio Voimaan televisiokanava Nelosen urheilutoimittajan tehtävistä.


title: Matti Eve

text: Matti Eve on muusikko Jarkko Even velipuoli. Molempien isä on raviohjastaja Timo Eve.


title: My Little Pony: Jouluseikkailu

text: Jouluseikkailu ("A Very Minty Christmas") on My Little Pony-elokuva. Tässä elokuvassa pääsemme katsomaan pikkuisten ponien joulun viettoa. Elokuva julkaistiin vuonna 2005.


title: My Little Pony: Jouluseikkailu

text: Elokuvassa ponit aloittavat jouluvalmistelut Ponyvillessa. Kaikilla on hauskaa, mutta Minty-parka tuntuu olevan toisten tiellä. Kömpelö pikkuponi yrittää auttaa toisia, mutta yritykset epäonnistuvat aina. Lopulta kun kuuseen pitää laittaa suuri joulukarkki, joka johdattaa joulupukin ponien luo, käykin vahinko, jonka seurauksena Minty katkaisee karkin vahingossa. Näyttää siltä, että Ponyvillen joulusta tulee ankea. Minty yrittää korjata tekonsa ja toiset yrittävät ilahduttaa surullista, mintunvihreää ystäväänsä.


title: Valtakunta (Yön albumi)

text: Valtakunta on elokuussa 2007 ilmestynyt Yön seitsemästoista studioalbumi. Singleinä siltä julkaistiin kappaleet "Rakkautta vain?", "Satukirjan sankari" ja "Taikasanat".


title: Valtakunta (Yön albumi)

text: Levyn materiaali äänitettiin syksyn 2006 ja kevään 2007 välisenä aikana usealla eri studiolla, koska ajatuksena oli, että kaikki muusikot saivat itse päättää, missä haluavat äänittää osuutensa. Alkuperäisenä ajatuksena oli tehdä nauhoituksia muun muassa Skotlannissa ja Ruotsissa, mutta lopulta äänitykset hoidettiin kuitenkin Suomessa, esimerkiksi Olli Lindholm nauhoitti lauluosuutensa Yön entisen kitaristin Jani Viitasen studiolla Tampereella. Albumilla kuultavaa säkkipilliä soittaa irlantilaisen Sliotar-yhtyeen jäsen Ray MacCormac, joka äänitti osuutensa Dublinissa. Muita vierailijoita levyllä ovat muun muassa Suvi Teräsniska sekä Tampere Filharmonian jousiryhmä.


title: Valtakunta (Yön albumi)

text: Albumi nousi Suomen virallisen listan kärkeen heti ilmestymisviikollaan ja yhteensä sille kertyi 25 listaviikkoa. Yhteensä albumia myytiin yli 35 000 kappaletta, eli platinalevyyn oikeuttava määrä. Kultalevymyynnin eli 15 000 kappaletta se saavutti jo ensimmäisen päivän aikana.


title: Interahamwe

text: Interahamwe (virallisesti Interahamwe za MRND) oli ruandalainen hutujen nuorisojärjestö, joka tunnetaan parhaiten Ruandan kansanmurhaan (1994) aktiivisesti osallistuneena puolisotilaallisena hutumilisiinä. Interahamwe oli muodostettu 1960-luvulla Kansallistasavaltainen liike demokratian ja kehityksen puolesta-hutupuolueen ("Mouvement républicain national pour la démocratie et le développement, MRND") maaseudun työpalveluvelvoiteryhmistä ja 1980-luvulla Interahamwesta tehtiin MRND:n nuorisojärjestö. Vuonna 1990 Ruandan isänmaallisen rintaman (RPF) hyökättyä Ruandaan Interhamwe aseistettiin, jolloin siitä tuli yksi keskeisimmistä tutseihin kohdistuneen kansanmurhan suunnittelijoista ja toteuttajista.


title: Interahamwe

text: On todettu monesti, että ilman Interahamwea ja pienempää Liittouma tasavallan puolustuksen puolesta -puolueen ("Coalition pour la Défense de la République, CDR") sotilaallista ryhmää Impuzamugambia ehkä jopa miljoonan ihmisen hengen vaatinutta kansanmurhaa ei olisi pystytty toteuttamaan niin nopeasti ja tehokkaasti. Interahamwen liikkuvat ja "lentävät" kuolemanpartiot pystyivät tappamaan peräti tuhat ihmistä 20 minuutissa ja kansanmurhan huippuaikoina luultavasti vielä enemmän ja nopeammin.


title: Interahamwe

text: Heinäkuussa 1994 Interahamwe pakeni maasta kolmen miljoonan hutun mukana Zaireen (nyk. Kongon demokraattinen tasavalta), jonka itäosista se operoi tutseja ja Ruandan uuden hallituksen joukkoja vastaan. 1996 Ruanda hyökkäsi Interahamwea ja muita hutukapinallisia vastaan Itä-Kongossa aloittaen ensimmäisen Kongon sodan. 2003 Ruanda syytti Ugandaa Interahamwen tukemisesta. Interahamwe ei ole enää organisoitu järjestö, vaan sen nimellä tarkoitetaan kaikkia yksittäisiä hutujen kapinallis- ja rikollisryhmiä. Vanhat alkuperäiset Interahamwen johtajat ovat painottaneetkin oikeudenkäynneissään, ettei sillä, mitä nykyään kutsutaan Interahamweksi, ole mitään tekemistä alkuperäisen "Interahamwe za MRND"-järjestön kanssa.


title: Interahamwe

text: "Interahamwe" voidaan suomentaa virkkeillä "Ne, jotka työskentelevät yhdessä", Ne, jotka hyökkäävät yhdessä" ja "Ne, jotka taistelevat yhdessä". Näistä edeltävistä suomennoksista ensimmäinen on lähimpänä todellista merkitystä. Nimen alkuosa "Intera" on johdettu työskentelyä tarkoittavasta verbistä "gutera". Loppuosa "hamwe" taas tarkoittaa "yhdessä" ja liittyy "yhtä" tarkoittavaan sanaan "rimwe". Nimen alulla "Intera" ei ole mitään tekemistä indoeurooppalaisten kielten "inter"-prefiksillä, joten kirjoitusasu "Interhamwe" ei ole oikein.


title: Interahamwe

text: Työskentely viittasi Interahamwen juuriin eli nuorten työpalveluvelvoiteryhmiin 1960-luvulla, mutta kansanmurhan aikana työlle tuli tutsien ja maltillisten hutujen tappamista tarkoittava merkitys. Ruandalaisessa merkityksessä työ oli viidakkoveitsien ja kirveiden käyttöä, joten näillä aseilla tutsien tappaminen oli siis hallitukselle, armeijalle ja Interahamwelle työntekoa. Esimerkiksi Gaseken ja Giciyen kuntien johtajat tekivät tutsien tappamisesta kunnallisen työvelvollisuuden. Paikallisviranomaisten sanonnoista "pensaan raivaaminen" ja "rikkaruohojen juurien kitkeminen" edeltävä tarkoitti tutsien tappamista ja jälkimmäinen tutsinaisten ja- lasten tappamista, joten nimen "Interahamwe" työn tekemistä tarkoittavalla osalla oli tämäkin merkityksensä.


title: Interahamwe

text: Nimitystä Interahamwe oli käytetty usein yleensä vain poliittisten puolueiden ja järjestöjen henkilöistä, jotka tekivät jotakin. Itse nimi "Interahamwe" on otettu eräästä suositusta 1960-luvun isänmaallisesta laulusta.


title: Interahamwe

text: Interhamwen juuret olivat 1960-lukujen MRND:n työpalveluvelvoiteryhmissä. 1980-luvulla siitä muodostettiin puolueen nuorisojärjestö. Interhamwella oli kaikenlaista nuorisotoimintaa, kuten jalkapallofanikerhojen pyörittämistä. Interhamwen tarjoamien vapaa-ajan vietteiden ansiosta hutunuorisoa tuli enemmän MRND:n piiriin. Interahamwen sai jäsenpohjansa ja kannatuksensa paljolti Ruandan talousvaikeuksista kärsineiden köyhien ja työttömien nuorten keskuudesta. Samalla hutunuoriso radikalisoitui ja alkoi omaksua hutuvoima-ideologian. Myöhemmin kansanmurhassa hutunuorison osuus olikin tärkeä.


title: Interahamwe

text: Tutsien Ruandan isänmaallisen rintaman hyökättyä Ruandaan 1. marraskuuta 1990 perustettiin Interahamwe, jollaisena se nykyään tunnetaan eli puolisotilaallisena miliisinä. Interhamwen perustivat MRND:n puheenjohtajan neuvonantaja Anastese Gasana ja Ruandan hallituksen öljy-yhtiön PETRORWANDAn pääjohtaja, MRND:n keskuskomitean jäsen Desire Murenzi. Tarkoituksena oli hyödyntää ja mobilisoida hutunuoriso MRND:n suunnitelmien toteuttamiseksi. RPF:n hyökkäys maahan antoi hyvän ajankohdan tutsien karkottamis- ja hävittämissuunnitelmille.


title: Interahamwe

text: Uusi Interhamwe oli korkeatasoisesti organisoitu käytännössä emopuolueensa tapaan. Interahamwe syntyi kuitenkin pikkuhiljaa ja siksi on laskettu, että Interahamwe syntyi vasta vuonna 1991. Alun perin Interahamwen johto koostui noin 30–40-vuotiaista hutujen intellektuelleista ja MRND-puolueen sisäpiiriläisistä. Tähän sisäpiirin ei värvätty tai pyritty, vaan sinne kutsuttiin. Esimerkiksi Georges Rutaganda, josta tuli tunnettu Interahamwe-johtaja, pääsi tähän sisäpiiriin ensi kerran marraskuussa 1991 Phénéas Ruhumurizan kutsumana. Kun Interahamwe kasvoi saaden sekä vanhempia että nuoria jäseniä, tuli tarpeelliseksi järjestää kokous, joka nimittäisi järjestön johdon. Interahamwen kansallisen komitean viisi jäsentä valittiin juuri tässä suuremmassa kokouksessa ja esimerkiksi Rutaganda on väittänyt, että hänet valittiin 2. varapuheenjohtajaksi , vaikka oli kieltäytynyt ehdokkuudesta. Interahamwe muuttui täysin vuoden 1992 puolivälistä lähtien eli ilmeisesti tämä kokous järjestettiin samoihin aikoihin.


title: Interahamwe

text: Interhamwen kansallisen tason johto koostui puheenjohtajasta, kahdesta varapuheenjohtajasta, pääsihteeristä ja varainhoitajasta sekä johtokomitean jäsenistä:


title: Interahamwe

text: Puheenjohtaja oli yhteydessä MRND:n keskuskomiteaan, kuten moni muukin asia Interahamwessa. Itse asiassa Interahamwen virallinen nimi olikin "Interahamwe za MRND". Ruandan kansainvälinen kansanmurhatuomioistuin (ICTR) käyttää järjestön nimestä myös muotoa "Interahamwe-MRND". Vaikka MRDN:n vaikutus järjestössä oli suuri, oli Interahamwe kuitenkin täysin erillinen ja itsenäinen järjestönsä.


title: Interahamwe

text: Erikoista on se, että Interahamwen johtaja Kajuga oli itse asiassa tutsi. Hänen isänsä oli tutsi ja äitinsä hutu, mutta perhe oli aina salannut tutsiutensa ja esiintynyt hutuihin kuuluvana.


title: Interahamwe

text: Kansallisen johdon jälkeen Interahamwen organisaatio jakautui piirikuntiin, joiden johdossa oli paikallinen komitea. Piirikunnallisten eli maakunnallisten komiteoiden osuus kansanmurhassa ei ole tarkkaan tiedossa. Sen sijaan Ruandassa oli useita kunnallisia ja kylällisiä Interahamwe-johtajia, jotka johtivat omia Interahamwe-joukkojaan ja vastasivat paikallisesti tappamisesta. Piirikuntien johtajat eli paikallisen Interahamwen johtajat vastasivat propagandasta, koulutuksesta ja aseistautumisesta. Parhaiten koulutetut Interahamwe-miliisijoukot olivat pääkaupungissa Kigalissa ja niitä johti kansallisen komitean jäsen Bernard Maniragaba.


title: Interahamwe

text: Interahamwen ensimmäinen merkittävä julkilausuma oli joulukuussa 1990 vain kuukausi RPF:n hyökkäyksen jälkeen, kun se julkaisi kuuluisat "Hutujen 10 käskyä" "Kangura"-lehden kuudennessa numerossa. Käskyt kuuluivat:Interahamwe harjoitti aluksi vain tämän tapaista propagandaa, jolla se pyrki käytännössä katkomaan kaikki välit hutujen ja tutsien välillä. Oikeastaan hutu ei saanut olla missään tekemisissä tutsin kanssa. Tässä vaiheessa Interahamwesta ei ollut vielä kehittymässä puolisotilaallinen järjestö, eikä sillä ollut vielä selvää elimellistä johtoa; johtona toiminutta sisäpiiriä täydennettiin vielä vuonna 1991. Vuoden 1992 puolivälissä järjestö alkoi muuttua Georges Rutagandan mukaan aivan erilaiseksi kuin se oli alun perin luotu. Toukokuussa 1992 itse presidentti Juvénal Habyarimana antoi tukensa järjestölle ja kehotti nuorisoa liittymään siihen.


title: Interahamwe

text: 4. tammikuuta 1992 oli Interhamwen ensimmäinen suurempi voimannäyttö, kun se mielenosoitti tukeaan Sylvestre Nsanzimanan johtamalle MRND:n yksipuoluehallitukselle ja vastusti siirtymistä monipuoluehallitukseen. MRND oli hallinnut Ruandaa vuodesta 1975 lähtien ja heinäkuussa 1990 presidentti Habyarimana oli luvannut länsimaille näiden painostuksen jälkeen muodostavansa monipuoluehallituksen. Interahmwe sen sijaan halusi jatkaa MRND:n yksinvaltiutta. 16. huhtikuuta 1992 MRND, MDR ("Mouvement démocratique républicain"), Liberaalipuolue (PL), Sosiaalidemokraattinen puolue (PSD) ja Kristillisdemokraattinen puolue (PDC) muodostivat koalitiohallituksen Dismas Nsengiyaremyen johdolla. Ensimmäistä kertaa MRND:llä oli vähemmistö hallituksen paikoista: 9 paikkaa 19:stä. Pettyneet CDR ja Interahamwe osoittivat mieltä uutta hallitusta vastaan 18. lokakuuta 1992. Noin viikkoa myöhemmin 26. lokakuuta MRND ja Interahamwe osoittivat yhteisessä mielenosoituksella tukeaan armeijalle.


title: Interahamwe

text: Vuonna 1991 Ruandan armeija oli alkanut aseistaa Interahamwea. Ruandan armeijaa taas aseisti ja tuki Ranska. Ruandan isänmaallisen rintaman aloittaman Ruandan hallituksen vastaisen sodan varjolla maassa oli toteutettu tutseihin kohdistuneita verilöylyjä. Aseistetut Interahamwen miliisijoukot olivat ottaneet osaa näihin tutsien joukkomurhiin ja verilöylyihin yhdessä armeijan ja muiden miliisien kanssa. Tärkein näistä oli 4.–10. maaliskuuta tapahtunut Bugeseran verilöyly, jossa Interahamwella oli merkittävä rooli armeijan tukijana. Hallitus oli väittänyt löytäneensä todisteita tutsien suunnitelmista hutujen joukkomurhaamiseksi, joten Interahamwe lähetettiin toteuttamaan "ennalta ehkäisevä itsepuolustusoperaatio". Etelä-Ruandassa sijaitsevan Bugeseran verilöyly oli tärkeä vaihe Ruandan konfliktin kärjistymisessä, koska se tarkoitti tutsienvastaisten toimien levinneen muuallekin maahan, eikä vain pohjoiseen, jossa Ruandan armeija ja RPF kävivät taisteluita. Viidakkoveitsin ja kevyin asein toteutetussa verilöylyssä sai surmansa 300 tutsia. 15. marraskuuta 1992 presidentti Habyarimana onnitteli puheessaan Interahamwea tämän tekemästä työstä Bugeserassa ja muualla.


title: Interahamwe

text: Interahamwella oli yhtenäinen univormu, jotta ne erottaisi muiden puolueiden nuorisojärjestöistä. "Kitenge"-kankaasta valmistetun järjestöasun värit olivat keltainen, sininen ja musta. Jotkut Interahamwen jäsenet käyttivät myös asuja joissa oli MRND:n puoluelipun värit eli musta, keltainen ja vihreä.


title: Interahamwe

text: 22. marraskuuta 1992 MRND:n johtava militantti, Gisenyin piirikunnan MRND-johtaja Léon Mugesera piti kuuluisan puheensa, jossa vaati mm. Ruandan jokien täyttämistä tutsien ruumeilla, tutsitorakoiden ajamista takaisin Etiopiaan ja tutsien kansanmurhan toteuttamista. Tämä lausunto pohjusti Interahamwen tulevaa toimintaa.


title: Interahamwe

text: 20.– 22. tammikuuta 1993 Interahamwe otti osaa MRND:n maanlaajuisiin Arushan rauhansopimuksen vastaisiin mielenosoituksiin. Mielenosoitusten yhteydessä toteutettiin maan pohjoisosissa tutseja ja maltillisia hutuja vastaan kohdistuneita verilöylyjä. Miljoona ihmistä pakeni pohjoisen väkivaltaisuuksia etelään ja kasaantui Kigalin ympärille.


title: Interahamwe

text: 8. heinäkuuta 1993 radiokanava Radio Télévision Libre des Mille Collines aloitti toimintansa. Interahamwe sai ohjelma-aikaa kanavalla, joka toimi Interahamwen tärkeimpänä propagandan levittäjänä ja tiedonvälittäjänä.


title: Konstantinuksen basilika

text: Konstantinuksen basilika tai Vanha Pietarinkirkko oli nykyisen Pietarinkirkon paikalla sijainnut 300-luvulla rakennettu kristillinen basilika. Konstantinuksen basilika oli yksi neljästä antiikkisesta kristillisestä basilikasta, joihin kuuluvat lisäksi San Giovanni in Laterano, San Paolo fuori le mura ja Santa Maria Maggiore. Perimätiedon mukaan basilika rakennettiin paikalle, jonne apostoli Pietari haudattiin hänen kärsimänsä marttyyrikuoleman jälkeen.


title: Konstantinuksen basilika

text: Toiselta vuosisadalta lähtien Rooma oli kristityille paikka jonne Pietari ja Paavali olivat haudatut. Tulla haudatuksi lähelle Pietarin hautaa käsitettiin takeeksi pelastuksesta. Marttyyrit saivat aikaan ihmeitä. Varsinkin pohjoisten maiden uskoville Pietari oli tärkein pyhimys. Suurten väkijoukkojen tarpeet vaativat sopivat puitteet. Vanha Pietarinkirkko korvattiin nykyisellä vuosien 1505–1613 aikana. Vanhat piirrokset ja maalaukset sekä kirjalliset dokumentit antavat kuitenkin käsityksen purettavaksi joutuneesta kirkosta. Kautta keskiajan San Giovanni in Lateranon ja Vatikaanin välillä vallitsi kilpailutilanne, joka ratkesi lopullisesti Vatikaanin hyväksi kaupungin laajetessa ja paavin siirryttyä Tiberin toiselle rannalle Vatikaaniin.


title: Konstantinuksen basilika

text: Marttyyrien palvonnan keskipisteinä olivat alttarilla varustetut pyhimysten haudat - martyriumit. Niissä yhdistyi rengasmainen hautarakennelmien ambulatorio ja julkiselle rakentamiselle tyypillinen basilika. Konstantinuksen hallinnon viimeisinä vuosikymmeninä alati voimistuva marttyyrien ja pyhien paikkojen palvonta pakotti varustamaan maanalaiset marttyriumit näillä basilikatyyppisillä hautakirkoilla. Vanha Pietarinkirkko on esimerkki tällaisesta rakentamisesta. Vanhan Pietarinkirkon alkuperäisenä tarkoituksena oli toimia katettuna hautajaismenojen pitopaikkana.


title: Konstantinuksen basilika

text: Tiedossa ei ole milloin Konstantinus päätti rakennuttaa Pyhän Pietarin hautamuistomerkin päälle valtavan basilikan, jonne mahtuisi tuhansia pyhiinvaeltajia. On mahdollista, että ajankohta oli vuoden 322 jälkeen ja ennen vuotta 330, jolloin Konstantinus muutti pääkaupunkinsa itään. Itse rakentaminen aloitettiin myöhemmin, mahdollisesti vuonna 333. Roomassa hautausmaat oli sijoitettu kaupunkia ympäröivän muurin ulkopuolelle. Toiselta vuosisadalta peräisin oleva hautausmaa, jossa Pietarin martyrium sijaitsi, täytettiin ja samalla poistettiin myös hautamuistomerkkien ylimmät osat. Näin aikaansaadun terassin länsiosassa vain Apostolin haudan yläosa jäi näkyviin Vatikaanin kukkulan rinteellä.


title: Konstantinuksen basilika

text: Marttyyrin haudan sijainti alueen länsiosassa aiheutti sen, että rakennettavan basilikan alttari tuli sijaitsemaan kirkon länsiosassa. Maastollisten esteiden vuoksi keskilaivan ja eteläisten sivulaivojen perustusta oli nostettava kahdeksan metriä ja pohjoisen puolen perustuksia vastaavasti kaivettava kukkulan rinteeseen. Rakennuksen suuruudesta ja töiden hankaluudesta johtuen rakennustyöt kestivät kauan. Kirkon itäiset osat eivät liene valmistuneen ennen vuotta 360, atrium puolestaan vuoden 390 paikkeilla. Konstantinuksen kuollessa vuonna 337 oli läntinen osa vain osittain valmiina. Huolimatta rakennuksen hitaasta valmistumisesta arkkitehtien alkuperäisiä suunnitelmia noudatettiin. San Giovanni in Lateranon tapaan Pietarinkirkko käsitti viisi laivaa vanhemmista rakennuksista siirrettyjen pylväiden varaan rakennettuina. Korinttilaisia-, tai kompositiopylväitä oli 22 molemmin puolin keskilaivaa. Keskilaivan ja apsiksen välissä oli keskilaivaa matalampi, pitkänomainen rakennelma, transepti, suojelemassa Apostolin lipasta baldakinissaan. Baldakinia kannattivat Konstantinuksen lahjoittamat, viiniköynnöksin kiemuroitetut pylväät, joista jotkut ovat säilyneet. Kirkon ulkoasu oli yksinkertainen monine suurine ikkunoineen. Sisäpuoli oli sen sijaan Konstantinuksen tapaan loistelias. Vanhan Pietarinkirkon kokonaispituus oli 112 metriä, josta keskilaivan osuus oli 84 metriä. Leveyttä oli 58 metriä.


title: Konstantinuksen basilika

text: Alkukristityt hautasivat ristiinnaulitun apostoli Pietarin jäännökset Vatikaaniin Via Cornelian ulosmenotien varrella sijainneeseen kalmistoon, jonka päälle Konstantinus Suuri, voitettuaan Maxentiuksen Milviuksen sillan taistelussa, rakensi 324–329 uuden basilikan kunnioittamaan Pyhän Pietarin muistoa ja marttyyrikuolemaa paikalla sijainneella Neron kilpa-ajoradalla. Basilika rakennettiin ilmeisen kiireisesti, sillä sen eteläiset sivulaivat pystytettiin Neron sirkuksen pohjoissivun katsomon perustuksille. Pakanalliset temppelit ja julkiset rakennukset toimivat rakennusmateriaalin pääasiallisena lähteenä. Laivoja kannattelevat pylväät olivat kaikki kierrätettyjä, eikä juuri yhdessäkään ollut samanlaista kapiteelia tai jalustaa. Palkiston kivilohkareissa näkyi menneiden aikojen keisareiden omistuskirjoituksia, kuten Tituksen, Trajanuksen ja Gallienuksen nimet.


title: Konstantinuksen basilika

text: Sisäänkäyntiä reunustavassa pylväässä oli kapiteelissa Hadrianuksen rintakuva akantin lehvästössä. Arkkitraavit ja friisit poikkesivat mitoiltaan toisistaan pylväsväleittäin, eikä Konstantinuksen käyttämä arkkitehti ollut kovinkaan huolellinen linjauksissaan, sillä Pyhän Pietarin hauta ei osunut aivan täsmällisesti päälaivan keskijanalle. Poikkeuksen tekivät alttarikorokkeen (beman) eteen varta vasten hakatut taidokkaat kierteiset pylväät, joiden väitettiin virheellisesti kuuluneen Salomonin temppeliin. Basilikan ulkoseinät oli tehty tiilenpaloista ja epäsäännöllisistä kivilohkareista. Ainoastaan alttarin apsikseen ja keskilaivan kaariholveihin käytettiin uusia tiiliä, joissa oli Konstantinuksen leima: "Dominus Noster Constantinus Augustus". Nykypäivänä Konstantinuksen basilikasta käytetään nimeä 'Vanha Pietarinkirkko' erotuksena seuraajastaan.


title: Konstantinuksen basilika

text: Suuret pyhiinvaeltajien joukot olivat syynä siihen, että Marttyyrien haudan ympärille rakennettiin n. vuonna 590 renkaan muotoinen krypta. Vanhan Pietarinkirkon rengaskrypta oli lajissaan ensimmäinen. Sillä saavutettiin monta etua, saatiin järjestystä pyhiinvaeltajien kulkueisiin, suojeltiin pyhäinjäännöksiä ja vähennettiin tungosta alttarin alueella kun pyhiinvaeltajien kulkueet siirtyivät lattian alle. Tästä kryptasta on säilynyt kaivausalueella vain jälkiä.


title: Konstantinuksen basilika

text: Kolmannellatoista vuosisadalla kirkon julkisivua muutettiin hieman. Eugenio IV (1431–1447) jatkoi Vanhan Pietarinkirkon restaurointia ja Nikolaus V (1447–1455) suunnitteli sen täydellistä uusimista. Varojen puute oli esteenä.


title: Konstantinuksen basilika

text: Konstantinuksen basilika sijaitsi Rooman kaupunginmuurien ulkopuolella ja oli pitkään levotonta seutua, minkä vuoksi paavit asuivat Lateraanipalatsissa ja kävivät Pyhän Pietarin haudalla vain tiettyinä juhlapäivinä. Paavi Leo III kruunasi frankkien kuninkaan Kaarle Suuren Rooman keisariksi vanhassa Pietarinkirkossa joulupäivänä 800. Vasta paavi Leo IV:n aikana basilika ja siihen kuuluvat asuinrakennukset ympäröitiin muurilla, mikä nosti alueen turvallisuutta. Kuitenkin vuonna 1309 paavi joutui siirtämään hovinsa Avignoniin. Tätä aikakautta kutsutaan paavien Avignonin vankeudeksi, jota kesti vuoteen 1377 saakka. Avignonin vankeuden aikana Konstantinuksen basilika jäi huonolle hoidolle.


title: Konstantinuksen basilika

text: Avignonin vankeuden päätyttyä ja paavien palattua pysyvästi Roomaan ja Vatikaaniin, heräsi ajatus vanhan basilikan laajentamisesta. Nikolaus V kutsui arkkitehti Bernardo Rossellinon työhön, mutta suunnitelmasta luovuttiin pian. Paavi Sixtus IV rakennutti lähistölle 1400-luvun lopussa Sikstuksen kappelin, joka ei kuitenkaan ratkaissut kaikkia vanhaan basilikaan liittyviä ongelmia. 1400-luvulla Vanha Pietarinkirkko oli jo yli tuhat vuotta vanha, ja se oli alkanut rapistua. Pian alkoikin näyttää siltä, että basilika olisi joko korjattava kunnolla tai uudelleenrakennettava.


title: Konstantinuksen basilika

text: Konstantinuksen basilikan tuho on Rooman rakennusperinnön kannalta valitettava tapahtuma. Työ jaettiin kahteen osaan, jotka toteutettiin seuraavan sadan vuoden kuluessa. Töiden kestäessä jumalanpalvelukset vanhassa basilikassa jatkuivat keskeytyksettä puoleen väliin pystytetyn väliseinän takana. Purkaminen aloitettiin länsipäädystä 18. huhtikuuta 1506 paavi Julius II:n pontifikaatin aikana. Itäpuoli revittiin alas 21. helmikuuta 1606. Palmusunnuntaina 12. huhtikuuta 1615 väliseinä kaadettiin, jolloin uusi Pyhän Pietarin basilika oli ensi kerran esteettä kaikkien nähtävissä.


title: Konstantinuksen basilika

text: Konstantinuksen basilikassa oli suuren päälaivan kummallakin puolella kaksi sivulaivaa. Laivojen pylväikkö päättyi runkohuoneen ja kuorin rajakohdassa kaariholveihin, joista keskimmäistä kutsuttiin riemukaareksi. Heti kaaren takana oli alttari, joka sijaitsi lattiatasoa korkeammalla "bemaksi" kutsutulla korokkeella. Bemaa koristi kaksitoista kierteistä pylvästä. Alttariin kuuluva sanctuarium oli länsipäädyn ulokkeessa (apsis), jonka editse kulki poikkilaiva. Pappi seisoi alttarin takana apsiksen edessä antaessaan messun, jolloin hänen kasvonsa antoivat itään kohti pääovea. Sivulaivoja korkeammassa päälaivassa oli pylväiden kannattelema kaariholvisto, jonka yllä oli kummallakin puolella rivi ikkunoita. Ikkunoiden välinen seinä oli kauttaaltaan taidokkaiden mosaiikkien koristelema. Basilikan pohjakaava oli latinalaisen ristin muotoinen.


title: Konstantinuksen basilika

text: Kirkon edessä oli atriumiksi kutsuttu esipiha, josta kirkkoon käytiin itäpäädystä narthexin kautta. Eteläisellä ulkosivulla oli kappeli Pyhälle Andreaalle ja antiikkinen Honoriuksen mausoleumi. Sisätilojen runsaan koristelun vastakohtana ulkopuoli oli kristillisten basilikojen tapaan hyvin karu. Atriumiin katsovaa päätyä koristi miltei koko seinän peittänyt Giotton tekemä Navicella-mosaiikki, joka on sittemmin tuhoutunut – jäljellä on vain joitakin osia.


title: Kurare

text: Kurare on yleisnimi eteläamerikkalaisesta "Strychnos"-suvun kasveista tai "Chondrodendron tomentosum" -kasvista saaduille alkaloidiseoksille, joita intiaanit käyttävät nuolimyrkkynä. Vereen jouduttuaan myrkky halvaannuttaa hermo-lihasliitoksen, joka on liikehermojen hienoimpien, lihaksiin haaroittuvien säikeiden ja lihassolujen välissä. Kuolema aiheutuu hengityslihasten halvauksesta. Kurarea voitiin käyttää metsästykseen, koska se ei imeydy ruoansulatuskanavasta, ja syöty riista on siten syöjälle vaaratonta. Tärkein kurarealkaloidi on (+)-tubokurariini (engl. useimmiten d-tubocurarine). Sen rakenne selvitettiin vuonna 1935.


title: Kurare

text: Kuraren vaikutuskohdan hermo-lihasliitoksessa osoitti Claude Bernard vuonna 1857. Puhdistettuja valmisteita käytettiin ensi kerran lamauttamaan lihaksia tetanuksen aiheuttamien kouristusten hoidossa 1930-luvulla ja lihasten halvaannuttamisen anestesian aikana kirurgisissa leikkauksissa vuonna 1942. (+)-tubokurariini oli pitkään standardiaine anestesian yhteydessä tarvittavan lihaslaman aikaansaamisessa, mutta se on korvautunut synteettisillä tai puolisynteettisillä lihasrelaksanteilla, joista osa on sille sukua kemiallisesti (esim. atrakuuri ja mivakuuri), osa siitä täysin poikkeavia steroidirakenteisia aineita (esim. pankuroni, rokuroni ja vekuroni).


title: Luettelo televisiosarjan Kim Possible jaksoista

text:
Tämä artikkeli sisältää luettelon Disney Channelin televisiosarjan Kim Possiblen jaksoista. Suomessa
sarjan esitys alkoi 7. tammikuuta 2007 Nelosella 1. tuotantokauden kuudennella jaksolla, "Bueno Nacho", joka on ensimmäinen tuotettu jakso. Oikeasti ensimmäisen tuotantokauden ensimmäinen jakso on "Ihastus" ("Crush").


title: Painlevén yhtälöt

text: Painlevén yhtälöt ovat kuudesta toisen kertaluvun differentiaaliyhtälöstä muodostuva joukko. Ne kuvasi ensimmäisenä ranskalainen matemaatikko Paul Painlevé vuosina 1893–1902.


title: Painlevén yhtälöt

text: Painlevé luokitteli toisen kertaluvun differentiaaliyhtälöitä löytääkseen niiden ratkaisuna esiintyviä uusia erikoisfunktioita. Luokittelussaan hän päätyi tulokseen, että kaikki polynomikertoimiset toisen kertaluvun differentiaaliyhtälöt voidaan sopivin muunnoksin jakaa viiteenkymmeneen kanoniseen muotoon. Edelleen kävi ilmi, että 44 näistä kanonisista muodoista "redusoituu" siten, että ne voitiin ratkaista käyttämällä silloin tunnettuja erikoisfunktioita. Kuusi yhtälöä jäi siis vaille tunnettua ratkaisua. Niiden ratkaisut tunnetaan nykyisin Painlevén transkendentteinä.


title: Painlevén yhtälöt

text: Nämä yhtälöt ovat


title: Painlevén yhtälöt

text: Yhtälöt I–III julkaisi Painlevé, IV–V hänen oppilaansa B. Gambier ja viimeisen yhtälön Richard Fuchs. Yhtälöistä kolmella ensimmäisellä kaikki singulariteetit ovat liikkuvia, kun kolmella jälkimmäisellä on myös kiinteitä singulariteettejä.


title: Animals Or Human

text: Animals Or Human on Captain Hollywood Project -yhtyeen toinen studioalbumi, joka julkaistiin vuonna 1995.


title: Animals Or Human

text: Albumilta löytyvät muun muassa yhtyeen tunnetuimmat kappaleet "Flying High", "Find Another Way" ja "The Way Love Is".


title: AMS-radiohiiliajoitus

text: AMS-radiohiiliajoitus on radiohiiliajoitus, joka perustuu radiohiilen määrän tarkkaan mittaamiseen kiihdytinmassaspektrometrillä eli AMS-laitteella. Massaspektrometri mittaa suoraan radiohiilen määrän. Perinteisemmässä radiohiiliajoituksessa radiohiilen määrä mitataan epäsuorasti sen säteilemästä beetasäteilystä. AMS-radiohiiliajoitus soveltuu muun muassa kalliomaalausten ja poltettujen saviastioiden ajoitukseen. Saviastioihinhan kiinnittyy hiilipitoista karstaa.


title: Tenavatähti 1993

text: Tenavatähti 1993 on vuoden 1993 Tenavatähti-lastenlaulukilpailun yhteydessä julkaistu kokoelmalevy. Levyn kappaleet koostuvat pääsääntöisesti iskelmä- ja lastenmusiikista.


title: Vuosirengasajoitus

text: Vuosirengasajoitus eli dendrokronologia on puuesineiden iänmääritysmenetelmä, joka perustuu esineessä näkyvien puun vuosirenkaiden muodostamaan kuvioon. Vuosirenkaat syntyvät, kun puu kasvaa keväällä nopeasti ja loppukesällä hitaasti. Talvisaikaan kasvua ei tapahdu, jolloin kesäpuun ja uuden kevätpuun raja muodostavat terävän vuosiluston. Renkaiden paksuus vaihtelee vuosittain olosuhteiden mukaan, joten kuviosta voidaan päätellä, milloin renkaat ovat syntyneet. Vuosirengasajoituksen kehitti 1900-luvulla Andrew Ellicott Douglass, amerikkalainen tähtitieteilijä, joka huomasi että vuosirenkaat vaihtelevat 11 vuoden auringonpilkkujakson tahdissa.


title: Vuosirengasajoitus

text: Joillakin kuivilla alueilla kitukasvuiset puut voivat elää jopa tuhansia vuosia. Yksittäisen puun elinikää pidempiä vuosirengassarjoja voidaan rakentaa yhdistämällä eri ikäisten, mutta osittain samaan aikaan eläneiden puiden rengassarjoja. Yhdysvaltain Kalifornian White Mountains -vuoristossa on laadittu eräästä mäntylajista 9000 vuoden pituinen vuosirengassarja. Lapin metsänrajamännystä on tällä hetkellä olemassa yli 7600-vuotinen vuodentarkka lustokalenteri . Keski-Euroopassa on saatu aikaan jopa 12 000 vuoden päähän ulottuvia sarjoja.


title: Vuosirengasajoitus

text: Ajoitusta vaikeuttaa se, että jokaiselle puulajille ja alueelle on rakennettava oma vuosirengassarjansa. Ajoitettava puu ei saa olla niin lahonnut, etteivät vuosirenkaat näy. Suomen oloissa puun on oltava mieluiten mäntyä tai kuusta, joille on jo rakennettu kattavat vuosirengassarjat.


title: Vuosirengasajoitus

text: Vuosirengasajoitus sopii esimerkiksi vanhojen puurakennelmien ja puulaivojen iän määrittämiseen. Vuosirenkaista voidaan jonkin verran arvioida myös ilmaston vaihteluja.


title: Vuosirengasajoitus

text: Vuosirengassarja eli lustokalenteri rakennetaan yhdistelemällä eri ikäisistä puista saatu vuosirengastieto.


title: Vuosirengasajoitus

text: Esimerkki:


title: Vuosirengasajoitus

text: Sarjan rakentaminen onnistuu, jos kukin sarjan puista on elänyt ainakin kahden sarjan puun kanssa samaan aikaan. Useinkaan ei tiedetä, miten vanhoja sarjan rakentamiseen käytetyt puut ovat. Sarja rakennetaan etsimällä toisiaan vastaavia kohtia eri puista otetuista vuosirengasnäytteistä. Vuosirengassarjan teossa ovatkin olennaisia niin sanotut osoittajavuodet, joiden vuosirenkaat poikkeavat muista normaaleista vuosirenkaista. Valmiin sarjan avulla ajoitetaan puuesineitä niin, että etsitään ajoitettavaa puuta vastaava vuosirenkaiden kuvio vuosirengassarjasta. Näytteen ajoitus vaatii tavallisesti puuta 50-100 vuosiluston verran.


title: Vuosirengasajoitus

text: Ristiinajoitus on eri puiden vuosirenkaissa olevien luonnollisten erojen yhteensovitusta, vuosirengassarjan rakentamista ja uuden puunkappaleen ajoitusta vertaamalla luotuun sarjaan. Puun tarkka kaatovuosi saadaan selville vain, jos alkuperäistä kuorenalaispintaa on näytteessä jäljellä.


title: Vuosirengasajoitus

text: Puiden vuosirenkaisiin vaikuttavat sää ja ilmasto, muun muassa lämpötila, sateisuus, auringonvalo ja tuulisuus. Korkealla puurajan lähellä lämpötila vaikuttaa enemmän, matalalla enemmän sademäärä. Monesti puu reagoi parin vuoden viiveellä huonojen säiden jälkeen. Myös monet paikalliset tekijät muuttavat vuosirenkaiden paksuutta: puun sairaudet, ympäröivää ruohoa syövät laiduneläimet ja ilmakehän hiilidioksidipitoisuus.


title: Vuosirengasajoitus

text: 1500-luvulla elänyt Leonardo da Vinci ajatteli vuosirenkaiden vaihtelun johtuvan ilmaston vaihteluista. 1700-luvulla monet tutkijat löysivät toisistaan tietämättä normaalia ohuemman vuosirenkaan, joka oli vuoden 1709 kylmän ajanjakson tuottama. Näitä tutkijoita olivat Dumahel ja Buffon vuonna 1737, ruotsalainen Carl von Linné vuosina 1745 ja 1751 sekä saksalainen Burgsdorf vuonna 1783.


title: Vuosirengasajoitus

text: Euroopassa vuosirenkaita tutkittiin jo 1800-luvulla. Ensimmäisenä vuosirenkaita tutki järjestelmällisesti amerikkalainen A. E. Douglass 1900-luvun alussa.


title: Vuosirengasajoitus

text: Suomessa vuosirenkaiden tutkimus edistyi portaittain 1920-luvulta 1960-luvun alkuun. Suomalaisia varhaisia tutkijoita olivat Laitakari, Boman, Erlandsson, Hustich, Mikola ja Sirén.


title: Nicholle Tom

text: Nicholle Tom (s. 23. maaliskuuta 1978 Hinsdale, Illinois) on yhdysvaltalainen näyttelijä, joka tunnetaan parhaiten roolistaan Maggie Sheffieldinä 1990-luvun televisiosarjassa "Nanny".


title: Nicholle Tom

text: Tom aloitti näyttelijän uransa 1980-luvun lopulla ja varsinaisesti esiintyi useammin 1990-luvulla, jolloin hän teki vierasesiintymisen televisiosarjassa "Bel-Airin prinssi". Vuonna 1992 Tom esiintyi ensimmäisessä elokuvaroolissaan "Beethovenissa". Elokuvan jälkeen hän teki muutamia esiintymisiä televisiosarjassa "Beverly Hills 90210" sekä pieniä elokuvarooleja. Vuonna 1993 Tom sai ensimmäisen suurroolinsa televisiosarjassa "Nanny", jossa hän esitti Maggie Sheffieldiä aina vuoteen 1999 asti.


title: Nicholle Tom

text: Samaan aikaan Tom teki muutamia äänirooleja, joista merkittävin oli Terästyttö animaatiosarjoissa "Teräsmies" ja "The New Batman Adventures". Myöhemmin hän uusi ääniroolinsa "Justice League Unlimitedissa" vuosina 2004–2006. Tom esiintyi vuosina 2006–2007 televisiosarjassa "The Minor Accomplishments of Jackie Woodman".


title: Lippstadt

text: Lippstadt on kaupunki Nordrhein-Westfalenin osavaltiossa, läntisessä Saksassa. Se on kuulunut vuodesta 1975 lähtien Soestin piirikuntaan ja sijaitsee noin 70 kilometriä itään Dortmundista ja noin 30 kilometriä läteen Paderbornista. Lippstadtin asukasluku oli noin 66 000 vuonna 2011, ja se on siten niin kutsuttu "Mittelstadt". Kaupungin pinta-ala on 113,3 neliökilometriä.


title: Lippstadt

text: Lippstadtin perusti kreivi Bernhard II vuonna 1185. Se on Westfalenin vanhin "Gründungsstadt", eli kaupunki, joka on perustettu konkreettisella perustamisjulistuksella. Kaupunki kuului Hansaliittoon 1100- ja 1200-luvuilla ja sinne perustettiin myös augustiiniluostari 1200-luvun toisella puoliskolla.


title: Monacon Grand Prix 1986

text: Monacon Grand Prix 1986 oli Formula 1 -sarjan osakilpailu, joka ajettiin 11. toukokuuta 1986 Monacon katuradalla. Kilpailun voitti paalupaikalta lähtenyt hallitseva maailmanmestari Alain Prost. Keke Rosbergin toisen sijan myötä McLaren otti kilpailusta kaksoisvoiton.


title: Monacon Grand Prix 1986

text: Kilpailu oli Elio de Angelisin viimeinen kilpailu ennen hänen kohtalokasta onnettomuuttaan Paul Ricardin radalla.


title: Jeesus Siirakin poika

text: Jeesus Siirakin poika oli Jerusalemista kotoisin oleva juutalainen kirjanoppinut, joka eli toisen vuosisadan alussa ennen ajanlaskun alkua. Hänet tunnetaan Sirakin kirjan kirjoittajana.


title: Jeesus Siirakin poika

text: Hänen henkilöstään tiedetään varsin vähän. Katolisten lähteiden mukaan hänen etunimensä oli Jeesus, Sirakin kirjan kreikankielisessä prologissa "Iesous". Hänen sukunimensä oli "Ben Sira" ("Siran poika"), mikä käy ilmi kirjan hepreankielisistä teksteistä. Kirjan kreikan- ja latinankieliset vanhat versiot viittaavat häneen myös "Jerusalemin miehenä", jonka mukaan hänen tiedetään ainakin asuneen, ellei olleen jopa syntyisin, Jerusalemista. Hän oli eräänlainen filosofinen elämän tarkkailija ja hän itse kertoo hankkineensa tietämyksensä matkustelemalla runsaasti. Hänen sanotaan myös olleen Eleaserin pojanpoika, hänen isänsä nimi on todennäköisesti ollut Simon, ja "ben Sira"-nimi on ollut koko suvun kantanimi.


title: Jeesus Siirakin poika

text: Joissakin lähteissä hänen on sanottu myös olleen papillista sukua, mikä on todennäköisesti johtunut kirjoitusvirheestä. Hän ei myöskään ole ollut itse rabbi eikä lääkäri, vaikka niinkin on väitetty. Hänen on myös sanottu olleen säännöllisesti kuolemanvaarassa. Ainut varma tieto on, että hän oli aikansa mittapuun mukaan korkeasti oppinut henkilö.


title: Jeesus Siirakin poika

text: Hänen elinaikansa on ajoitettu kahden tiedon perusteella. Sirakin kirjan kreikankielisessä esipuheessa Jeesus Siirakin pojan pojanpojan kerrotaan saapuneen Egyptiin kuningas Euergetes Basileoksen kolmantenakymmenentenä kahdeksantena vuotena, jonka jälkeen hän oli kääntänyt isoisänsä teoksen kreikaksi. Historia tuntee kaksi Egyptin hallitsijaa, joilla oli lisänimi Euergetes: Ptolemaios III Euergetes ja Ptolemaios VIII Euergetes II (Fyskon). Koska Ptolemaios III hallitsi vain 25 vuotta, hallitsijan täytyy olla Ptolemaios VIII. Tällöin pojanpojan voidaan sanoa saapuneen Egyptiin vuonna 132 eaa. ja hänen isoisänsä on todennäköisesti elänyt 40–60 vuotta aiemmin (n. 190 eaa.–170 eaa.). Toinen tieto on peräisin itse kirjasta. Kirjoittaja viittaa kunnioittaen ylipappi Simonin, Oniaan pojan, toimiin sanoen jopa siunauksen kyseiselle henkilölle kirjassa, minkä perusteella kirjoittajan arvellaan olleen hänen aikalaisensa. Juutalainen historia tuntee edelleen kaksi Simon-nimistä ylipappia, jotka ovat olleet Oniaan poikia. Simon I oli asemassaan Ptolemaios I Soterin aikana, noin 300 eaa.. Simon II puolestaan eli noin vuonna 200 eaa., minkä perusteella kirjan kirjoittajan on katsottu eläneen toisen vuosisadan alussa ennen ajanlaskun alkua.


title: Belgian Grand Prix 1986

text: Belgian Grand Prix 1986 oli Formula 1 -sarjan osakilpailu, joka ajettiin 25. toukokuuta 1986 Spa-Francorchamps'n radalla. Kilpailun voitti Williams-kuljettaja Nigel Mansell, joka lähti kilpailuun lähtöruudusta viisi.


title: Kanadan Grand Prix 1986

text: Kanadan Grand Prix 1986 oli Formula 1 -sarjan osakilpailu, joka ajettiin 15. kesäkuuta 1986 Circuit Gilles Villeneuve -radalla. Kilpailun voitti Nigel Mansell, jolle voitto oli toinen perättäinen.


title: Kamov Ka-50

text: Kamov Ka-50 "Black Shark" () on venäläinen yksipaikkainen taisteluhelikopteri. Ka-50 suunniteltiin 1980-luvulla ja otettiin käyttöön Venäjän armeijassa 1995. Helikopterista suunniteltiin myös kaksipaikkainen Kamov Ka-52 "Alligator" (NATO:n kutsumanimi Hokum B). Vuonna 1997 Israel kehitti Kamov:in kanssa Ka-50-2 "Erdogan" nimisen variaation Ka-50:stä. Alkuperäiseen Ka-50 verrattuna helikopterissa on paikka kahdelle lentäjälle, jotka istuivat vierekkäin.


title: Kamov Ka-50

text: Ka-50 käyttää Ka-52 tapaan Kamovin suunnittelutoimiston kehittämää roottorijärjestelmää, joka muodostuu kahdesta eri suuntaan pyörivästä roottorista ja näin ollen eliminoi peräroottorin tarpeen ja parantaa helikopterin lento-ominaisuuksia ja ketteryyttä. Ka-50 on myös maailman ensimmäinen yksipaikkainen taisteluhelikopteri, joka on varustettu heittoistuimella.


title: Kamov Ka-50

text: Kopteri on panssaroitu kestämään 12,7 mm panssarinläpäiseviä luoteja ja 23 mm sirpaleita.


title: Kamov Ka-50

text: Ka-50 pystyy myös kantamaan mukanaan huomattavan suuren määrän erilaista aseistusta ja riippuen tarkoituksesta aseita voidaan kantaa 2 300 kg verran.


title: Richard Moll

text: Charles Richard Moll (s. 13. tammikuuta 1943 Pasadena, Kalifornia) on yhdysvaltalainen näyttelijä ja ääninäyttelijä. Hänet tunnetaan parhaiten televisiosarjasta "Night Court". Moll sai myös Saturn-palkintoehdokkuuden vuonna 1987 parhaasta sivuosasta elokuvasta "Naapurissa kummittelee".


title: Itä-Yhdysvaltain Grand Prix 1986

text: Itä-Yhdysvaltain Grand Prix oli Formula 1 -sarjan osakilpailu, joka ajettiin 22. kesäkuuta 1986 Detroitin katuradalla. Kilpailun voitti paalupaikalta lähtenyt Ayrton Senna. Voitto oli hänelle kauden toinen ja uran neljäs.


title: Itä-Yhdysvaltain Grand Prix 1986

text: Kilpailu tunnettiin myös nimellä Detroitin Grand Prix.


title: Ranskan Grand Prix 1986

text: Ranskan Grand Prix 1986 oli Formula 1 -sarjan osakilpailu, joka ajettiin 6. heinäkuuta 1986 Paul Ricardin radalla. Kilpailun voitti toisesta ruudusta lähtenyt Nigel Mansell.


title: Natural Born Killers (rikollisjärjestö)

text: Natural Born Killers eli NBK on vuonna 1999 perustettu suomalainen rikollisjärjestö.


title: Natural Born Killers (rikollisjärjestö)

text: Ryhmän organisoituminen ja kurinpitomenettelyt noudattavat rikollisten moottoripyöräkerhojen tapoja. Ryhmän jäsenet käyttävät tunnuksellisia nahkaliivejä. Poliisin tietojen mukaan NBK käsittää 10–15 jäsentä, heidän oman ilmoituksensa mukaan kymmeniä. N.B.K:n ovat perustaneet Lauri "Late" Johansson ja Tapio "Murha-Maija" Kekkonen 10. elokuuta 1999 Helsingissä.


title: Natural Born Killers (rikollisjärjestö)

text: NBK:n jäsenyys vaatii sen johtajan mukaan todistettua henkirikosta. Osaa jäsenistä ei ole koskaan tuomittu tai epäilty henkirikoksesta, joten vaatimuksen todenperäisyys on kiistanalainen. Ryhmä itse sanoo, että tällaiset henkilöt ovat "kunniajäseniä".


title: Deyda Hydara

text: Deyda Hydara (9. kesäkuuta 1946 – 16. joulukuuta 2004) oli "The Pointin", gambialaisen sitoutumattoman uutislehden, päätoimittaja ja yksi perustajista. Hän oli myös sekä AFP-uutistoimiston että Toimittajat ilman rajoja -järjestön kirjeenvaihtaja.


title: Deyda Hydara

text: Hydara oli aktiivinen lehdistönvapauden puolestapuhuja ja arvosteli avoimesti presidentti Yahya Jammehia, joka pyrki rajoittamaan Gambian mediaa.


title: Deyda Hydara

text: Hydara ammuttiin autoonsa 16. joulukuuta 2004, ja samassa iskussa loukkaantui kaksi hänen työtoveriaan. Jälkeenpäin murha arvioitiin tarkasti etukäteen suunnitelluksi.


title: Deyda Hydara

text: Vuonna 2005 Hydaralle myönnettiin postuumisti PEN/Barbara Goldsmith Freedom to Write -palkinto.


title: Elvi Saarnio

text: Elvi Mathilda Saarnio (o.s. Heinonen, oik. Saarnio-af Hällström; 28. toukokuuta 1919 Kotka – 21. kesäkuuta 2002 Helsinki) oli suomalainen näyttelijä. Hän työskenteli pitkään Suomen Kansallisteatterissa ja Helsingin Kaupunginteatterissa.


title: Elvi Saarnio

text: Teatteriuran lisäksi Saarnio esiintyi 39 suomalaisessa elokuvassa. Hänen muistettavin roolinsa lienee Rosina elokuvassa "Putkinotko" (1954). Valentin Vaalan elokuvassa "Niskavuoren naiset" (1958) Saarnio näytteli Serafiina Lundelinia.


title: Elvi Saarnio

text: Elvi Saarnio oli aviossa kollegansa Osmo Saarnion kanssa 1939–1948. Liitosta syntyi tytär, näyttelijä Sirkka Saarnio. Vuosina 1950–1956 Elvi Saarnio oli naimisissa ohjaaja Roland af Hällströmin kanssa. Avioliitosta syntyi poika, ohjaaja Arto af Hällström.


title: Elvi Saarnio

text: Elvi Saarnio palkittiin parhaasta naissivuosasta elokuvasta "Saariston tyttö" (1953) Jussi-palkinnolla.


title: Murena

text: Murena on Oulun seudulta kotoisin oleva suomenkielistä metallimusiikkia soittava viisihenkinen yhtye. Yhtyeen musiikin on useaan otteeseen luonnehdittu kuulostavan kotimaiselta Stam1nalta ja yhdysvaltalaiselta System of a Downilta, joissain yhteyksissä on myös Maj Karma mainittu.


title: Murena

text: Yhtyeen yksi erikoisimmista piirteistä on, että kaikki yhtyeen jäsenet osallistuvat laulamiseen, mutta pääosin sen hoitaa toinen kitaristeista, Jarno Kangas.